Мисрнинг собиқ президенти Муҳаммад Мурсий вафот этди — Sof.uz\n17.06 21:21 7 Жаҳон\nМисрнинг собиқ президенти Муҳаммад Мурсий вафот этди. Бу ҳақда «Ал-Аҳрам» нашри хабар берaди.\nМуҳаммад Мурсий 2012 йили Миср тарихидаги илк демократик йўл билан сайланган президентга айланган эди. 2013 йилда харбийлар томонидан ҳокимиятдан четлатилган.\nУмрбод қамоқ жазосига ҳукм қилинган сиёсатчи навбатдаги суд йиғилиши вақтида оламдан ўтган.\n«Мусулмон биродарлар» уюшмасининг етакчиларидан бири Муҳаммад Мурси 2013 йил 3 июль куни ҳарбий тўнтариш натижасида президентлик лавозимидан ағдарилган. Мисрда ҳозирда Абдул Фаттоҳ ал-Сиси президент ҳисобланади. Унинг ҳукмронлиги остида мамлакатда кенг қамровли таъқиб қилиш ҳамда ҳарбий ва ҳуқуқни муҳофаза қилиш тузилмаларининг умумий кучайиши бошланди. «Мусулмон биродарлар» уюшмаси фаолияти тақиқлаб қўйилди, уюшма аъзолари устидан судлар ташкил қилинди.\nМурсининг 2012 йилги президентлик сайловларида ғалаба қозонганидан сўнг, Миср Олий Конституцион судининг раиси Фарук Султон уни «халқ томонидан демократик йўл билан сайланган Мисрнинг биринчи президенти», деб атаган.\nМисрда навбатдаги намойишлар, ҳибслар ва ахборот уруши\n24.09 16:09 335\nМисрда президент Абдулфаттоҳ ас-Сисининг истеъфоси учун намойишлар бошланди\n22.09 01:00 243 Жаҳон\nМиср Ўзбекистон маҳсулотларининг экспорт ҳажмини ошириш учун таклиф билан чиқди\n16.09 15:44 148 Ўзбекистон\n9.09 16:56 54 Колумнистлар


Сенатор Жон Керри кеча АҚШ Демократик партиясидан Президентликка номзод кўрсатиш бўйича овоз беришда яна икки штатда ғалаба қозонди.\nНевада штатида ва Вашингтонда ўтказилган овоз беришда Жон Керри биринчи ўринни эгаллади. Жон Керри АҚШнинг 16 штатидан 14 тасида президентликка номзод сифатида энг кўп овоз олди. Керри Вашингтонда сўзлаган нутқида шундай деди:\n“Буш маъмуриятининг муваффақиятсизликларини эътиборга олсак, Республикачилар партияси аппарати шантаж ва қўрқитишлардан фойдаланиши мумкин. Бироқ, ноябр яқинлашяпти ва Жорж Буш саҳнадан кетяпти. Биз эса ўзимиз ишонган ва яшаётган ғояларга амал қилган холда Американи қураверамиз”, - деди Жон Керри.\nСешанба куни овоз бериш тадбири Висконсин штатида ўтказилади.


Ўзимизни ва оиламизни асрайлик | Ўзбекистон Халқ демократик партияси\nЎзимизни ва оиламизни асрайлик\n2020-04-08 14:04:54 1382\nАйни пайтда энг кўп ишлатилаётган, одамларнинг қалбига хавотир солган сўз бу шубҳасиз коронавирус сўзидир. Бутун дунёда инсоният мураккаб даврни бошидан кечирмоқда. COVID 19 инфекциясига қарши ер юзидаги барча мутахассислар чоралар изламоқда. Мамлакатимизда ҳам Презитдентимиз раҳнамолигида эпидемиологик вазиятни жиловлаш, аҳоли саломатлигини ҳар томонлама ҳимоялаш учун барча чоралар кўрилмоқда. Фуқаролардан эса сабр-тоқатли бўлиш, бирдамлик ва огоҳлик талаб этилмоқда.\nОдамлар ваҳимага берилмасдан, уйда қолиб, карантин қоидаларига тўлиқ риоя этсалар, ушбу муаммони ҳам тез ва осон енгиб ўтамиз. Зеро, ҳар бир соҳада, айниқса, ижтимоий йўналишда алоҳида чора-тадбирлар олиб борилмоқда. Куни кеча Президентимиз ҳам халқимизга қилган мурожаатида буни яна бир бор таъкидлаб ўтди.\nХалқимиз унутмаслиги керакки, давлатимиз коронавирус тарқаб кетмаслиги учун барча чораларни кўради. Аммо шу синовли дамларда ҳар бир ўзбекистонлик, ҳар бир идора, жамоатчилик вакиллари бир мушт бўлиб ҳаракат қилиши лозим. Президентимиз мурожаатида халқимизда касалликни маҳалламизга, уйимизга, оиламизга олиб кирмаслик учун энг аввало ўзимиз масъул эканлигимизни яна бир бор огоҳликка чақирди. Нима қилишимиз керак? Бу ҳеч кимда қийинчилик туғдирмайди. Бунинг учун энг оддий гигиеник қоидаларга амал қилишимиз, аждодларимиздан қолган қадриятларни амалда кенг қўллашимиз керак. “Ассалому алайкум” сўзининг ўзида барча яхши тилакларимиз мужассам. Мутахассислар қўл бериб, қўчоқлашиб сўрашишдан тийилиб туришни тавсия қилмоқда. Аслида, қўл бериб сўрашишнинг ҳам тарихи бор. Ибтидоий одамлар бир-бирига дуч келганда, "Мен сени ўлдирмоқчи эмасман, қара, қўлимда тош йўқ" деган маънода бир-бирларининг қўлларини ушлаб қўйишаркан. Демак, қўл бериб саломлашиш жуда қадимдан қолган ва дунё аҳлига хос одатга айланиб кетган. Қучоқлашиш одати эса бизга четдан кириб келган. Абдулла Қодрийнинг Ўтган кунлар фильмини ҳаммамиз севиб томоша қиламиз. Эътибор берган бўлсангиз, фильмда қўлларини кўксига қўйиб Ассалому алайкум деб хол-аҳвол сўрашганлигини кўрмиз. Ушбу қадриятларимиз, кундалик ҳаётимизга яна қайтса нур устига аъло нур бўларди. Бу ҳам бир қадриятимиз-ку.\nПартиямиз электорати бўлган ижтимоий ҳимояга муҳтож аҳоли вакиллари бугун ҳам эътиборнинг энг марказидан ўрин олган. 3 апрель куни бўлиб ўтган видеоселектор йиғилишида ҳам Президент алоҳида қайд этилди.\nТаъкидландики, жорий йил март-июнь ойларида муддати тугайдиган болали оилаларга нафақа, бола парваришлаш нафақаси ва моддий ёрдамларни тўлаш учун қўшимча мурожаат ва ҳужжатлар талаб этилмайди. Улар автоматик тарзда 6 ойдан 1 йилгача узайтирилади. Ушбу даврда бошқа муҳтож оилаларга ҳам шундай нафақалар тайинлаш давом эттирилади. Бу чоралар орқали яна 120 мингдан зиёд кам таъминланган оилаларни қамраб оламиз (ҳозирда 600 мингта). Карантин даврида ёлғиз кексалар ва ногиронлиги бўлган шахсларга 18 турдаги асосий озиқ-овқат ва гигиена товарлари бепул етказиб берилади.\nБуларнинг барчаси учун биз миннатдор бўлишимиз, зиммамиздаги энг оддий масъулиятни сидқидилдан бажаршимиз керак. Яъни, уйимизда қолиб, фарзандимиз ва оила аъзоларимизни эҳтиётлашимиз лозим. Карантин вақтида ортиқча кўчага чиқишни тўхтатиш, болаларимизга онлайн сабоқ олишлари, китоб ўқишлари учун имкон яратиш, ўзимиз уларга ўрнак кўрсатиб, фойдалий ишлар билан машғул бўлишимиз зарур. Ана шунда бекорчи хаёлларга чалғимаймиз. Ноўрин ваҳима ва шов-шувларга ўрин қолмайди. Унутманг, ўзимиз ва ўз оиламизни ўзимиз асрайлик шиорига бугун ҳар қачонгидан ҳам қатъийроқ ҳамда тўла тўкис амал қилишимиз талаб этилади.\nЎзбекистон ХДП Тошкент вилоят кенгаши раиси,\nҲалқ депутатлари Тошкент вилоят кенгаши депутати.


12:38 / 27.05.2015\nРоссияда "Вымпелком" ва МТС мобил тармоқлари янги лойиҳани жорий қилмоқда. Унга кўра, мобил тармоқлар ўз мижозлари ҳақидаги маълумотларни банкларга мижозларнинг салоҳиятини баҳолаш учун тақдим қилади.\nУшбу синов лойиҳасида 20та банк иштирок этади. МТС томонидан маълум қилинишича, шундай лойиҳа ишлаб чиқилган ва ҳозирда бу лойиҳа техник ечим босқичида турибди.\nҚайд этиш керакки, "Мегафон" 2013 йилдаёқ ўз мижозлари ҳақидаги маълумотлардан фойдаланишни бошлаган, лекин бу маълумотлар компаниянинг хизматларини оптималлаштириш мақсадида ўтказиладиган суҳбатлар учун фойдаланилади.\n"Вымпелком" ва МТС мижозлар ҳақидаги айнан қандай маълумотлардан фойдаланилишини ошкор қилмаган. Нашрларда ёзилишича, бундай маълумотлар сирасига мижозларнинг тўловлари, манзиллари, саёҳатга чиқиш графикларини киритиш мумкин.


2020 йил 1 декабр куни Ўзбекистон Республикаси Савдо-саноат палатасида видеоконферентсалоқа форматида Ўзбекистон Республикаси ва Афғонистон Ислом Республикаси ўртасидаги савдо-иқтисодий алоқалар масалаларига бағишланган учрашув бўлиб ўтди.\nУшбу видеоконференциядан кўзланган мақсад, экспортга йўналтирилган маҳсулотларни ривожлантириш, шунингдек, Ўзбекистон Республикаси ва Афғонистон Ислом Республикаси ўртасидаги савдо-иқтисодий, сармоявий ва минтақавий ҳамкорликни янада мустаҳкамлаш ҳисобланади.\nЎзбекистон томонидан ташкил этилган тадбирда Ўзбекистон Республикаси Савдо-саноат палатаси раиси Адҳам Икромов, Инвестициялар ва ташқи савдо вазирининг ўринбосари Анвар Асамов, шунингдек, Ўзбекистон ишбилармон доира вакиллари иштирок этишди.\nАфғонистон томонидан эса, Савдо-саноат палаталари федерациясининг раиси Муҳаммад Исмоил Газанфар, Афғонистон Ислом Республикасининг Ўзбекистон Республикасидаги Фавқулодда ва мухтор элчиси Аҳмад Холид Элеми, Саноат ва савдо вазирининг маслаҳатчиси Муҳаммад Наби Хакимий, шунингдек, бизнес вакиллари иштирок этишди.\nЎзбекистон Савдо-саноат палатаси раиси А.Икромов ўз нутқи давомида сўнгги йилларда икки мамлакат ишбилармон доиралари ўртасида савдо-иқтисодий ҳамкорлик сезиларли даражада фаоллашганини таъкидлади. Шуни ҳам таъкидлаш жоизки, икки мамлакат савдо-саноат палаталари ҳам мамлакатлар ўртасидаги ҳамкорликни кенгайтиришга ҳисса қўшмоқда.\nОнлайн тарзда ўтказилган анжуманда савдо ва инвестициялар, банк, божхона ва бошқа соҳалардаги ҳамкорликни кенгайтириш масалалари муҳокама қилинди.\nИкки мамлакат вакиллари ўртасидаги ушбу видеоконференция доирасида Ўзбекистон-Афғонистон савдо-иқтисодий алоқаларини янада ривожлантириш истиқболлари ва ушбу соҳада ўзаро манфаатли ҳамкорликни ривожлантириш масалалари муҳокама қилинди. Хусусан, мамлакатларда фаолият юритаётган Ўзбекистон ва Афғонистон компаниялари ўртасида шериклик муносабатларини ривожлантириш бўйича фикр алмашилди.\nТашкил этилган очиқ мулоқотлар, истиқболли лойиҳалар ва келишувларни ишлаб чиқишни ўз ичига олган янада чуқур ҳамкорлик учун ўзаро манфаатли йўналишларни аниқ белгилашга ҳамда Ўзбекистон ва Афғонистон ишбилармон доиралари ўртасидаги ўзаро ҳамкорликнинг самарали форматини белгилашга имкон берди.\nМаълумот учун: Мамлакатлар ўртасидаги ташқи савдо айланмаси 2020 йил 1 октябр ҳолатига 611 миллион долларни ташкил этиб, Шундан Ўзбекистондан экспорт ҳажми 609,5 миллион долларни, Афғонистондан импорт 1,9 миллион долларни ташкил этди.


Sahifani chop etish - Anvar Namozov. Azal kotiblari (qissa)\nKutubxona => O'zbek adabiyoti => O'zbek nasri => Mavzu boshlandi: AbdulAziz 29 May 2009, 01:18:59\nNom: Anvar Namozov. Azal kotiblari (qissa)\nYuborildi: AbdulAziz 29 May 2009, 01:18:59\n(http://www.ziyouz.com/components/com_remository/images/download_trans.gif) Saqlab olish (http://www.ziyouz.com/index.php?option=com_remository&Itemid=57&func=fileinfo&id=381)\nOnline o'qish (http://forum.ziyouz.com/index.php?topic=3677.30)\nNom: Re: Azal kotiblari (qissa). Anvar Namozov\nYuborildi: Robiya 04 Fevral 2010, 14:23:22\nБойсун, умуман Сурхон ҳақида бизнинг болалик йиллари билганимиз, Амир Олимхон Бухородан қочиб кетаётиб, бу ерда маълум муддат тўхтаган. Халқ Олимхондан бирон ёруғлик кўрмаган бўлса-да, уни ҳурмат билан қаршилаган. Кейин, бироз ўкиниб, бироз паришонланиб, унинг ортидан қараб қолган... Ўшанда аллакимлар ёзган китоблардан биз бу ердаги гўзал тоғлар, улар этагидаги ялангликлар, қумликларда муттасил ўқ қарсиллаб, ҳаммаёқни "босмачи эгаллагани"ни ўқиганмиз.. Пайти келиб, узоқ сукут сақлаган ва ниҳоят, ўз фарзандлари қўлига қалам олган Сурхон "тилга кирди". Сурхон ҳаётига "бошқача кўз билан" қараган дастлабки адиб раҳматли Шукур Холмирзаев эди. Шукур аканинг кетидан Менгзиё Сафаров, Зойир Мамажонов, Файзулла Қилич, Эркин Аъзам, Усмон Азим, Жамила Эргашева, Нодир Норматлар майдонга чиқишди. Тоғай Мурод ўзига хос шоирона наср билан танилди. Бу кун жараённи тугал ўрганиб, бемалол "Сурхон адиблари" деган китоб тузиш мумкин.\nЭътиборингизга ҳавола қилинаётган қисса муаллифи эл таниган адибларимиз изидан келаётган ижодкор. Ҳаётни зийрак кузата олади. Ҳаётдаги муаммоларни анча чуқур билади. Мен Анваржон билан кўп сўзлашиб юриб, унинг адабий саводи яхшилигига ҳам қаноат ҳосил қилганман. Биргина ўкинчим, менга Анвар Намозов ўз имконияти даражасидан камроқ "тер тўкаётган"дек туюлади. Шу боисдан, унинг бу қиссасини кўриб чиқиб, суюндим.\n"Ногиронман. Бир умрга ногирон! Ногирон ва бадбахт! Ҳаётим ўзгаради. Барча одамларнинг менга муносабати, қарашлари ҳам бошқача бўлади. Қандай яшайман? Ёшлигимнинг завқи кетди. Талаба бўлиб ўқиш ҳам йўқ. Иш топилса — ногиронбопи керак! Алимов, "келажагингиз порлоқ", деганди. Шуми айтгани ёки "башорати"нинг ярмими бу? Менда келажакнинг ўзи йўқ.\n"Кутяпти", деб ўйлади Холиёр.\nТавба, Норгулга насиҳатлар бермоқчи эди. Ҳаммаси ичида қолди. Ҳар сафарги, камида икки-уч соат кечадиган учрашувлари бугун Холиёрнинг "ташаббуси" билан тезгина тугади. Узил-кесил тугади!\nАммо Холиёр бугунгиси бошқача йўл билан якун топишини кутганди. "Гап қўшманг" эмиш! Уф-ф, кўп ишлари битишга битади-ю фақат Холиёр кутган натижа билан эмас-да!\nМактабни битириш арафаси эди. Ўшанда майда-чуйда нарсаларга ҳам депсинаверган экан. Бобосининг уйида ниманингдир устида момоси билан тортишиб қолди. Иккалалари ҳам бир-биридан қолишмади. Момоси "онангга ўхшаган жанжалкашсан", дегани ёмон таъсир қилди. Холиёр ноҳақлигини билсаям ичидагини айтиб юборди.\n— Йўқолсам йўқоламан, — Холиёр зинадан енгилгина тушиб, дарвоза томон йўл олди. Бирдан ҳалиги "одати" қўзиб, ортига қайтди-да, момосининг олдига келди: — Ҳеч қаёққа йўқолмайман, кучингиз етса, ҳайдаб чиқаринг!\nНоргул индамай тураверди. Эҳтимол, у Холиёрнинг "ўтиринг" дейишини кутаётгандир?\nҲар куни эрталаб Холида Холиёрдан илгари ишга отланарди. Ҳеч қачон ойна олдида ўзини тартибга солишни унутмасди. Отаси ёки онасидан пул сўраб олса, тушликка келмасди. Ишдан баъзан вақтида, баъзан кечроқ қайтар, тунги соат ўнга бормай пинакка кетарди. Баъзида эса ёзув машинкасини кўтариб келиб, кечаси алламаҳалгача "чиқ-чиқ"латиб чиқарди. У Холиёрдан тўрт ёш катта.\n"Сира жаҳли чиқмаса керак", деб ўйлади Холиёр.\n"Яхши одам экан, — ўйлади у Абдураҳимов ҳузуридан чиқар экан. — Сен кичик, сен катта демайди. Ҳамма билан бир хил муносабатда бўлади. Тушунадиган одам".\n"Азал котиблари ушшоқ бахтин қора ёзмишлар..."\nБу ғазалнинг маъносига у кўп ҳам тушунавермас эди. Ёш, бедард эканлигидан энг оғир куйдан ҳам енгиллик излар ва топарди. Куй унинг хаёлларини аллақаёқларга олиб қочарди. Ойдин кечада ёлғиз ўтирибсиз. Майин эсаётган енгил шабададан энтикасиз. Ётиб осмонга тикиласиз: беҳисоб юлдузлар чақнаб туради. Ғуборли тўлин ой кўзингизга ғалати кўринади. Муаллақ тургани чиндан ҳам ғаройиб. Кўзингизни юмсангиз, дарахт баргларининг оҳиста шитирлашини эшитасиз. Овоз бир зум тинади, майин шабадада яна шитирлайди. Кўзларингизни очиб, юлдузларга тикиласиз. Бири сўник, бошқаси ёрқин ёғду сочяпти. Беихтиёр булбул хонишини эшитиб қоласиз. Айтишларича, булбул ухлаб қолмай, атиргулнинг очилишини кўрай деб кечаси билан сайраб чиқар экан. Лекин атиргулнинг очилиши арафасида, тонг чоғи ухлаб қолар эмиш...\nХолиёрнинг ишлари дуруст кетди. Анча ўқувчи йиғилди. Кўпчилигини ота-онаси, боболари олиб келишар эди. Бундан тўрт-беш кунлар илгари туман газетасида Абдураҳимовнинг "Марҳамат" номли мақоласи чоп этилиб, жумладан, унда янги тўгарак очилгани, ўқувчилар энди най санъатини ҳам ўрганиши ҳақида айтилган эди.\n"Энди сен ишлашинг керак, — деди бир куни хонасига кираркан ҳаяжонланиб. — Қанчадан-қанча одам сенга ишонди. Шундай қилиш лозимки, улар рози бўлсин".\nҚизиқ, шу пайтгача эътибор бермаганмикан? Кўча-кўйда кичик болалар уни кўрса, салом беради, катталарнинг кўпи "сиз"лаб муомала қилади.\nҲар гал билагидаги эски соатига қараб қўяди. Ўғлининг бошини силайди. Кўзини ҳар нуқтага тикиб, "кўрдингми", дегандай сўзини маъқуллаб қўяди.\nҚизиқ, аввалдан шундай эди, шекилли? Ота қаттиқ гапирмайди. Тур, ишла, демайди, койимайди. Ҳаёт, яшаш деб ўзи ҳаракат қилади. Боз устига бирор марта "уф" тортган эмас. Мўмин-қобил ота; мўмин, қобил ўқитувчи; мўмин-қобил одам.\nОнасини унчалик ҳам мўмин-қобил деб бўлмайди. Бу оиланинг фарзандлари отадан эмас, онадан кўпроқ кўрқади. Онасининг бўйнидаги доимий мунчоқ унинг шаддодлигини "безаб" тургандай. Маҳалладагиларнинг кўпчилиги бу аёлдан ҳайиқади. Холиёр болалигида мактабдан йиғлаб қайтса, онаси дарров мактабга бориб ўғлини йиғлатган ўқитувчи ёки ўқувчининг додини бериб қайтган.\nДарвоза табақаси ташқаридан ёпилди. Қолгани нима бўлиши маълум: онаси ҳалиги болани уради, кейин ота-онасининг ҳузурига олиб боради. Уларнинг ҳам кайфияти бузилади. "Ноқобил" фарзандни унинг кўз олдида уришади ҳам. Аммо ёмони шуки, баъзилар фарзандларини аяб катта жанжал бошлаб юборадилар.\n— Сенга битта китоб олиб келдим, — деди у бир оз сукутдан сўнг. — Зерикиб ётгунча бир ўқиб чиқ. Эсингдами, Худоёров, "китоб — бизнинг дўстимиз", дер эди. — Жамшиднинг юзида енгил табассум пайдо бўлди. — Сен ўқийвер, мен олиб келавераман. Амакимнинг томи устида яхши китоблар бор экан.\n— Олиб турибман, кам. Ўзим ёзишга эринаман-да! Лекин бир ўтириб ёзсам, уч-тўртта хат ёзаман... Ҳайронман, нима учун менга "повестка" чиқмаяпти? Амаким, "шароити тўғри келмайди" деган, шекилли.\n— Холиёржон, анча озиб кетибсиз, — деди у. — Кўп ўйлайверманг-да! Одам ҳар қандай қийинчиликка дуч келади, енгиш керак. Ҳали ҳаммаси яхши бўлиб кетади, бу кунлар, умуман, эсингиздан чиқиб кетади. Олдин кўзларингиз қандай эди-я, шундоқ порлаб турарди, тўғрими? — у Жамшидга қараб олди. — Энди бўлса... Ўзингиз соғ-саломат бўлсангиз бўлди, энг муҳими, саломатлик.\n— Мен ҳам бугун эшитиб қолиб, қаттиқ ачиндим, — давом этди Омонов. — Лекин киши ҳадеб ўйлайвергани билан ҳеч иш чиқмайди. Иложи борича буёғини яхшилашга ҳаракат қилиш керак. Энг муҳими, яна айтаман, саломатлик! Бугун, ўзи, ҳозир дарсим бор эди, битта ўқитувчига топшириб келяпман. Холиёржон, агар бирор нарса керак бўлса, айтаверинглар, сизларга ёрдам қилмасак, кимга ёрдам берамиз? Бир-иккита собиқ ўқувчиларим яхши, ёғли жойда ишлашади. Аҳаджонни танийсиз-а, аптекада ишлайдиган, ўшанга ҳозир учрадим. Айтдимки, агар дори-пори керак бўлиб қолса, топиб берасан, дедим. "Хўп, маълим", деди. Яхши бола ўзиям.\nОмонов негадир рўзғор, бола-чақадан сўзлаб кетди. Хотинининг касаллиги-ю, тўққиз боласининг ҳали гўдаклигини, эртадан-кечгача шу бола-чақа деб ишлашини, яшаши ночорлигини, ҳатто "Худо кўрсатмасин, ўлиб қолса, ким оиласига қарашини, уларнинг хор бўлиши"ни ҳам айтиб ўтди. Омонов хонага Рустам кириб келганини ҳам сезмади.\n— Жўражон, энди менга жавоб берсанг. "Дарров келаман", дегандим. Иш-да!\nХолиёр тўмба устига қўл чўзиб, газетага ўралган китобни олди. Газетани очаркан, муқовасидаги кўпчиликка таниш ёзувга кўзи тушди: "Чин инсон қиссаси".\n— Бирам чиройли қизки, бирам гўзалки, ҳавасим келиб кетди. "Мана шуни ўз қўлига бериб қўйинг, опажон", деди. Ўзи киришга уялди. Шунча киши, қандай кирсин? Мана, марҳамат!\nДиректор-да, ўзича! Кеча Холиёр йўқлигида уни мажлисда ёмонлабди. Кошки ўзи бир ишни дўндираётган бўлса! "Ишни ташлаб қўйган", дебди. Мард бўлсанг, олдимда гапир!\nЎқувчи чиқиб кетди. Холиёр уни ёмон кўради. "Катта бўлсанг, хушомадгўй бўласан", дейди. У бўлса илжайиб тураверади. Ҳозир эшик тақиллайди, кейин очилади. Агар таққилламай очилса, Алимов кириб келади. Шу одам ҳам жонга тегди-да!..\n— Синглимга мактабдан берворишибди. "Мен чизолмайман", десам ҳам кўнмайди. Мажбур бўлиб олдингизга келдим.\n"Хонага таклиф қилишинг мумкин эди-ку, одамгарчилик юзасидан!" Холиёрнинг калласига бу фикр бирданига келиб қолди...\n— Мен, мени ўйлаяпсизми, дебман — Норгул гина қилгандай бўлди. — Совқотяпсиз, десам, "йўқ" дейсиз?\n— Айтгандай, ишхонамиздаги Алимов янги машина олган эди. Бугун иккаламиз айландик. Янги деб бирам секин ҳайдайди-ей, нафасим қисилиб кетди. Одамлар пиёда юриб ўтиб кетяпти. "Тезроқ ҳайданг", десам, "жимгина ўтиринг, бўлмаса машинадан тушириб қолдираман", дейди. Ўзиям машина олиш учун роса қарзга ботди-да!\nАслида Алимов бунақа эмас. Унга Норгул ёқмайди, холос. "Хафа бўлманг-у, безбет қизларни ёқтирмайман", дейди.\n— Бечора қизга раҳмингиз келмаяптими? Агар... Агар ҳозир ҳам яхши кўриб кўрсин-чи, дабдаласини чиқараман, — дағдаға қилди Норгул.\nХолиёр икки қизнинг ўзини деб олишувини кўз олдига келтираркан, кулиб қўйди. Ичида эса беихтиёр: "аллақачон мени ўзингники қилиб олибсан-ку!" деб ўйлади.\nНоргул бир оздан кейин кулиб, "ҳа" деди.\nХолиёрнинг оёғи остида юпқа муз қисирлади — яхлаган бир кўлмакни босиб олибди. "Ҳеч қайси севишганлар шундай вақтда учрашмасалар керак", деб ўйлади у кулимсираб.\nЙўлда каттароқ кўлмак учради, уни айланиб ўтдилар. Норгул кичикроқ бир тошни ердан "узиб" олиб, кўлмакка отди. Кенг ёйилган муз қатламининг ўртаси тешик бўлиб қолди.\nНоргул Холиёрнинг орқасида туриб, йиғлар, нуқул "кетайлик-кетайлик", дерди. Холиёр эса қотиб қолган, мушукка ёрдам беролмаслигига ҳам қаноат ҳосил қилган. Жониворнинг этлари ёниб, кўмирга айланган суякларигача кўриниб кетди. Ҳаракатлари сусайиб, овози пихиллаб қолди. Айниқса тумшуғининг олдини панжалари билан узоқ силади, тирноқларини ишга солиб тирнади. Ух, кўзларининг гавҳари ҳам оқди, шекилли!\nКейинчалик Норгулдан эшитди. Бир-бирига бахил икки қўшни. Гузар кишиларининг тахминича, улар ўша куни роса уришишибди. Натижада бири аламини рақибининг мушугидан олибди. Мушук қўшнисиники бўлиб, сомонхонада болалаган экан. "Ёндирганимдан кейин тўғри сомонхонага боради", деб ўйлаб, қўшнисини хонавайрон қилмоқчи бўлибди...\nБугун Холиёр ҳамхоналарининг, "пастга тушиб айланайлик", деган таклифига розилик билдиргандек бўлди-ю, кейин рад этди. Пастдаги одамлар кўрмасликка олсаям, барибир хижолат тортади. Хонада Маҳмуд амаки билан анча гурунглашиб ўтирдилар.\n— Бугун дадангиз бир гапни айтиб қўйинг дегандилар, — ғудранди Маҳмуд амаки гап орасида. — Сизга илгари бир айтган эканлар. "Ўзим айтолмайман", дедилар. Нима десам бўлади, ҳалиги, сизга бир нима келган экан.\nХолиёр дераза тарафга тикилиб ўтириб, у кишининг сўзини тинглади. Деразанинг очиқ даричасидан нам ҳавонинг ҳиди келарди. Кечаси ёмғир ёғибди. Камроқ ёғган бўлса-да, дарахт барларидаги нам ҳали ҳам кетмай, япроқларни чиройли кўрсатиб турибди. Холиёрларнинг уйида авваллари бир гул бўларди. Отаси уни ошхонада авайлаб ўстирарди. Ёмғир ёғса, шу гулнинг баргларидан томчилаб сув томарди. Отаси, "кўрдингми, йиғлаяпти", дерди хўрсиниб.\nКундан-кунга китобларда ёзилганидек, "руҳи тетиклашиб боряпти".\nТунов кунги нотаниш қиз яна келиб кетибди. Ким экан у? Ҳамшира юзини эслаб қолиш учун бир оз гапга солибди, исмини сўраса, айтмасмиш. Холиёр Норгулнинг юз тузилишини айтган эди, у эмас экан. Ким бўлиши мумкин: "нозиккина, уятчан, қоракўз, қорақош қиз, бирам чиройли". Холиёр у қолдирган мактубни атайин очмади. Ҳозирча сирли бўла қолсин! Кейин ҳафсаланг пир бўлгунча шуниси маъқул!\nКейин қачон "ухлаб" қолганлигини билмайди. Лаблари тупроқ, қон, кийимлар афтодаҳол. Шу аҳволда уйига қандай боради?\n...Холиёр Ўролни яна икки кундан кейин кўрди. Ҳозиргача ўйлайди: "наҳот қўрққан бўлсам?"\nУнда... нега гапиролмади? Сўзлар шундай бўғзида қолаверди. У бўлса, "эртага сени шу ерда шу пайтда кутаман", дегач, ғойиб бўлди.\n— Тушун, Холиёр, у жазоланиши керак. Нимага мунча қийнайсан? — отаси "уҳ" тортади.\nЎшанда Холиёрга дунё тор кўриниб кетди. Худди кейинги ҳаёти тўхтаб қоладигандек, буёғини тасаввур ҳам қила олмасди. Қўни-қўшни билибди. "Фалончининг ўғлини бир бола калтаклабди"! Билишмайдики, Холиёр кутиб турганида, орқадан келиб таёқ билан урганини. Қай бирига тушунтирасан?\nХолиёр "йўқ, йўқ" дея қичқирмоқчи бўлар, аммо ўзини босарди. У кўча-кўйда қандай юришини ўйларди. Бу башарасини қандай яшириб юради? Ичидаги жароҳат — номарддан интиқом ололмагани-чи?!\n"Ҳақиқатдан олтин куз, — ўйлади Холиёр негадир кулимсираб. — Бу сариқ япроқлар олтин фасл деб таърифлашга мажбур этади. Дарахтларнинг шивирлаши эса нимадир айтаётгандек. Ё япроқлар билан хайирлашаётганмикан? Ахир ҳадемай навбатдаги фасл келади. Унинг ҳам номи бор: кумуш қиш. "Кумуш" ҳам бежиз эмас. Табиат мўъжизаси!"\n"Қандай яшашим ўзимга боғлиқ. Тушкунликка банди бўлиб, азият чеккунча хотиржам хушчақчақ ҳаёт кечирса бўлади-ку!"\nБу ерга қандай тушганини ҳам эслайди. Кейинги пайтларда чап оёғи оғришини ундан бўлак ҳеч ким билмасди. Бир куни ишдан зўрға оқсаб келиб, ўзини тўшакка ташлади. Ётиб дам олмоқчи бўлди. Уй ичи салқин бўлса-да, уйқуси келмади. Онаси ҳам "бошим оғрияпти", деб ётибди. Дадаси, опаси ишда, укалари кўчада ўйнаб юрибди.\nЯқинда онаси шифокорлар билан гаплашган экан, "уч-тўрт йиллар олдин бошланган, яранинг усти битиб, ичи даволанмай, энди қўзғалган", дейишибди.\nОнасининг нималар қилгани аниқ. Мактабга бориб, тўппа-тўғри Омоновга учрашган. "Сени прокурорга бераман, сен айбдорсан", деган. Мана, энди Омонов кичкинагина бўлиб ҳар куни келади, аммо мақсадини баён этолмайди.\nЎшанда домласи чиндан ҳам давр асоратими, қуллик нишонасими, нотўғри иш қилганди. "Пахтага чиққан ўлмайди, ҳеч бўлмаса тушгача юрасан, бу яра эртагача яхши бўлиб кетади", деди. Ростдан ҳам оёғидаги ўша яра битиб кетди...\nДарвоқе, Норгул! Ишқилиб Холиёрнинг бугунги аҳволи ҳақида эшитмаган бўлсин! Қувонмасаям "уни муҳаббат кўр қилди", деб айтади...\n"... ушшоқ бахтин қора ёзмишлар"\n— Бу ҳафта мошин бозорига чиқаман, — деди Равшанов сомсани маза қилиб еркан. — "Жигули"ни алмаштирмасам бўлмайди... Тузугидан олайин-да менам.


“Бунёдкор” – “Ал-Шабаб” учрашуви чипталари сотувда » Скачать музыку бесплатно новинки музыки 2016-2017\n“Бунёдкор” – “Ал-Шабаб” учрашуви чипталари сотувда\nКомментариев: 0 Просмотров: 367 Дата: 1-02-2016, 10:10 Тошкентнинг “Бунёдкор” жамоаси 9 февраль куни ОЧЛ-2016 “плей-офф” босқичи доирасида Дубайнинг “Ал-Шабаб” клубини қабул қилади. “Бунёдкор” стадиони маъмурияти “Бунёдкор” – “Ал-Шабаб” учрашувига кириш ҳуқуқини берувчи чипталар сотувга чиқарилганлигини маълум қилади. Чипталар икки хил тоифада сотилмоқда. 1-ТОИФА – 15.000 сўм, ВИП – 35.000 сўм. Стадион кассалари 09:00дан 18:00га қадар ишлайди. Эслатиб ўтамиз, “Бунёдкор” – “Ал-Шабаб” учрашуви 9 февраль куни “Бунёдкор” стадионида соат 17:00да бошланади. - деб хабар бермоқда Stadion.uz нашри.


Пентагон раҳбари Ироққа хизмат сафари билан борди\n06 март 2021, Тошкент вақти: 22:28\nАҚШ мудофаа вазири вазифасини бажараётган Патрик Шэнахэн хизмат сафари билан Ироққа борди. Шэнахэн Бағдодда Америка ҳарбий қўмондонлари ҳамда Ироқ расмийлари билан мамлакатдаги АҚШ ҳарбийлари келажагини муҳокама қилади. Бу орада Вашингтон қўшни Суриядан ўз ҳарбийларини олиб чиқишга ҳозирланмоқда.\nКуни кеча Шэнахэн кутилмаган ташриф билан Афғонистонга борган эди.\nПрезидент Дональд Трамп ой бошида Вашингтон Эронни яқиндан кузата олиши учун Ироқда АҚШ ҳарбийларини ушлаб туриш муҳим эканлигини айтиб, ироқликлар ғазабини келтирган эди.\nИроқ президенти Барҳом Солиҳ мамлакат конституцияси Ироқдан қўшни давлатларга таҳдид солиш мақсадида фойдаланишни ман этишини таъкидлади.\nАйни дамда Ироқда АҚШнинг тақрибан 5200 нафар ҳарбийси бўлиб, улар Ироқ хавфсизлик кучларига кўмаклашиб келади.\nДекабрь ойида Трамп кутилмаганда Суриядаги 2 минг АҚШ аскарини олиб чиқиб кетишини эълон қилган эди. Суриядаги Америка ҳарбийлари “Ислом давлати” гуруҳи қолдиқларига қарши курашаётган Сурия Араб кучлари ҳамда курд исёнчиларига кўмаклашиб келади.


18 май 2021, Тошкент вақти: 17:27\nОзодлик манбалари Гулнора Каримованинг бизнес-империясида саросима бошлангани ҳақида гапирмоқда.\nЎзбекистон президентининг тўнғич қизи Гулнора Каримова раислик қиладиган “Ўзбекистон маданияти ва санъати форуми” жамғармасида кенг кўламли текширув бошланган. Озодликнинг Тошкентдаги манбасининг билдиришича¸ “Ўзбекистон маданияти ва санъати форуми”га оид молиявий ҳолат Ўзбекистон Прокуратураси ва Ўзбекистон Давлат солиқ қўмитаси тарафидан текширилмоқда.\nТошкентдаги мустақил журналистлардан бирининг Озодликка айтишича¸ жамғарма фаолиятини текширишда Ўзбекистон Ички ишлар вазирлигининг уюшган жиноятчиликка қарши бўлими тафтишчилари ҳам иштирок этмоқда.\nЎзбекистонлик мустақил журналист Абдураҳмон Ташановнинг ўз манбаларига таянган ҳолда айтишича¸ жамғармага ташқаридан келган валюта тушумларининг мақсадли сарф қилингани текширилмоқда.\nАбдураҳмон Ташановнинг айтишича¸ “Ўзбекистон маданияти ва санъати форуми” жамғармаси (Фонд Форум)ни текширган тафтишчиларда ташқаридан ҳомийлик ëрдами ўлароқ келган маблағ талон-тарож қилингани ҳақида фактлар мавжуд.\n2004 йилнинг февраль ойида ташкил топган Фонд Форум маҳаллий илм-фан, маданият, маориф ва спортни қўллаб-қувватлаш учун бирлашган фуқаролар ва жамоат ташкилотларининг ихтиёрий ўз-ўзини бошқарувчи очиқ нодавлат бирлашмаси сифатида қайддан ўтган.\nЖамғарма васийлик кенгаши раиси Ўзбекистон президентининг тўнғич қизи Гулнора Каримовадир.\nГулнора Каримовага яқин бўлган тошкентлик журналистнинг исми айтилмаслик ва овози эфирга узатилмаслик шарти билан Озодликка билдиришича¸ жамғармадаги тафтиш Гулнора Каримовани жиловлаш мақсадида қилинаëтган умумий тадбирнинг бир қисмидир.\nСуҳбатдошга кўра¸ бундан 4 кун олдин эфирдан бир кунда олиб ташланган Forum TV, TV-Markaz, NTT ва SOFTS телеканалларининг фаолияти ҳам шу кунларда ҳуқуқ-тартибот органлари тарафидан жиддий тафтиш қилинмоқда.\nТошкентда битта бино ичида жам бўлган ва 21 октябрь эрталаб соат 10да эфирдан тўсатдан ғойиб бўлган Forum TV, TV-Markaz, NTT ва SOFTS каналлари раҳбариятига "лицензион шартларга риоя қилмаганлиги ва қайд қилинмаган пул оқимини ташкил этгани" юзасидан айбловлар илгари сурилган.\nTV-Markaz, NTT ва SOFTS телеканалларининг муассиси бўлган Terra group масъулияти чекланган жамиятининг молия бўлими ходимаси Озодлик билан суҳбатда телеканалларда жиддий тафтиш кетаëтганини хабар қилган эди.\nҲужатларда "нодавлат телеканал", дея юритилган Forum TV, TV-Markaz, NTT ва SOFTS каналларининг асл эгаси Ўзбекистон президентининг тўнғич қизи Гулнора Каримова экани иддао қилинади.\nТелевидениелар раҳбарияти вакилларига кўра, “профилактика учун ëпилган” телеканалларнинг "мамлакатдаги энг юқори лавозимли кишининг сиëсий иродаси билан ëпилганини" Тошкентдаги телереклама агентликларидан бирининг ўзини Нора, деб атаган вакили Озодликка маълум қилди.\nСуҳбатдошга кўра, Гулнора Каримованинг “бизнес-империясида саросима бошланган ва Каримованинг тан қўриқчилари бошлиғи мамлакатдан қочиб кетган."\nСуҳбатдошимизнинг бу иддаолари ҳақиқатга яқин экани 25 октябр куни "Олтин гепард" кинофестивалининг ëпилиш тантанаси куни ҳам билиниб турди.\nТантанада давлатга оид оммавий ахборот воситаларининг вакиллари иштирок этмади.\n“Ўзбекистон маданияти ва санъати форуми” жмағармасининг расмий сайти 23 октябрдан бери фалаж ҳолатда турибди.\nБу сайт ишини яқиндан билган Ўзбекистон ëзувчилар уюшмаси аъзосининг Озодликка айтишича¸ Каримовага яқин бўлган ижодкорларнинг ҳам ишдан қўли совуган.\nГулнора Каримовага яқин бўлган мамлакат ичидаги манбанинг Озодлик билан ўзаро суҳбатда айтишича, "кейинги бир-икки ой ичида Гулнора устида пайдо бўлган қора булутларнинг" бугун эрта ариши қийин:\n"Фонд Форум ва телеканаллардаги тафтишларга ўхшаш муаммолар илгари ҳам бўлар эди. Гулнора Каримова одатда бу тахлит муаммоларни президент дарвозабонлари бўлган икки шахс кўмагида ҳал қилар эди. Бу шахслардан бири Татяна Акбаровна Каримова (президентнинг рафиқаси) бўлса¸ иккинчиси Зелимхон Ҳайдаров (Оқсарой иш бошқарувчиси) эди. Ҳозир мана шу икки шахс Гулнорадан масофалашган. Бугун Фонд Форумда ва телеканалларда бўлаëтган тафтишлар Гулнорани жиловлаш тадбирининг бир қисмидир. Бу тадбир давомида Гулноранинг сиëсий истқиқболига деярли нуқта қўйилди"¸ дейди суҳбатдош.\nБундан олдин Гулнора Каримовага яқин бўлган тошкентлик журналист “шу кунларда Гулнора Каримованинг ҳар бир қадамини МХХ кузатмоқда” деган иддаони айтган эди.


Муроджон Аҳмадалиев вазнида WBC камари учун чемпионлик жанги ўтказилди. Луис Нери Аарон Аламедани таслим этди - Daryo\n23:00, 28.09.2020 14844\nМуроджон Аҳмадалиев вазнида WBC камари учун чемпионлик жанги ўтказилди. Луис Нери Аарон Аламедани таслим этди\nПрофессионал бокснинг иккинчи ярим енгил вазн (-55,34 кг) тоифасида вакант бўлиб турган WBC камари учун чемпионлик жанги Тошкент вақти билан 27 сентябрь, якшанба куни Анкасвилл шаҳрида (АҚШ, Коннектикут штати) бўлиб ўтди.\nУнда Луис Нери (31-0, 24 КО) ҳамда Аарон Аламеда (25-1, 13 КО) ўзаро рингга чиқди. 12 раундга мўлжалланган жанг тўлиқ давом этиб, ҳакамлар якунда 115-113, 116-112, 118-110 ҳисобида Нерининг ғалабасини қайд этди.\nШу тариқа WBC камари Луис Нерига насиб этди.\nҚайд этиш жоиз, ушбу вазн тоифасида WBA ва IBF камарлари ўзбекистонлик Муроджон Аҳмадалиевга (8-0, 6 КО) тегишли. WBO йўналиши чемпиони эса Анжело Лео (20-0, 9 КО) ҳисобланади.\nАҚШдаги бокс оқшомидаги яна бир тўқнашувда эса иккинчи ярим енгил вазн (-55,34 кг) тоифасида WBA ва IBF камарларининг собиқ соҳиби Даниэль Роман (28-3-1, 10 КО) WBC камари учун биринчи саралаш жангида Хуан Карлос Пайанога (21-4, 9 КО) қарши рингга чиқиб, очколар эвазига ғалаба қозонди.\nМазкур жанглар видеосини бу ерда томоша қилиш мумкин → ҳавола.\n22:20, 06.10.2020 104362\n10:00, 29.09.2020 57047\n23:57, 05.10.2020 59397\n01:44, 20.10.2020 1558\n23:42 Бугун 9010


30 октябр 2020, Тошкент вақти: 01:05\nТошкент вилояти Тошкент туманидаги Олтинтепа маҳалласида ўтган бешик тўйда 17 нафар одам овқатдан заҳарланди.\nСоғлиқни сақлаш вазирлигининг маълум қилишича, тўйда жами 30 киши иштирок этгани аниқланган. Улардан 2 нафари 5 октябрь куни, 15 нафари эса 6 октябрь куни заҳарланиш аломатлари билан касалхонага мурожаат қилган. Айни пайтда касалхонада даволанаётган беморларнинг аҳволи ўртача оғирликда экани айтилди.\nМурожаат қилганлардан 16 нафари Эпидемиология микробиология юқумли касалликлар илмий текшириш институти шифохонасига, 1 нафар бемор ҳомиладор бўлгани учун Тошкент шаҳар 1-сон юқумли касалликлар шифохонасига ётқизилган.\n28 сентябрда ҳам Қашқадарё вилояти Қарши шаҳридаги «Бахтли оила» тўйхонасида 90 киши овқатдан заҳарланиб, касалхонага ётқизилган эди.


Илоннинг кесиб ташланган боши америкалик эркакни тишлаб олди\nТеннесида яшовчи Кайл Уотсон исмли ўт ўчирувчи бўлиб ишловчи эркак оиласи билан ўрмон саёҳатига отланганди. Хотини ўрмонда кетаётиб кутилмаганда билмасдан шақилдоқ илоннинг думини босиб олди. Болалар қўрқиб кетишди. Шунда эркак болта билан илоннинг бошини кесиб ташлади ва илон ўлганини кўрсатиш учун тана қисмини қўлига олди. Шунда кесиб ташланган бош аста сирғалиб келди-ю, Кайл Уотсоннинг қўлини тишлаб олди.


ДУШАНБЕ – Тожикистон ҳукумати ИД сафига қўшилиш учун Яқин Шарққа борган фуқароларнинг Суриядан қайтарилган фарзандларини қаерга жойлаштириш устида бош қотирмоқда. Бу ҳақда сешанба (2 июль) куни Озод Европа/Озодлик радиосининг (RFE/RL) тожик хизмати хабар қилди.\n84 нафар бола 30 апрель куни махсус рейс билан Ироқдан олиб келинганлар орасида бўлган. Уларнинг ота-оналаридан айримлари ўлган, айримлари эса Ироқ қамоқхоналарида сақланмоқда.\nШу ҳафтада Тожикистон ҳукумат комиссияси уларни қариндошларига топшириш ёки меҳрибонлик уйлари ва мактаб-интернетларга жойлаштириш масаласига аниқлик киритади, деб ёзади Озодлик радиоси.\nКомиссия болалардан нечтасини ўз оилаларига, нечтасини давлат муассасаларига топширишга қарор қилгани очиқланмаган.\nҲукумат қайтарилган барча болалар юзасидан икки кун ичида қарор қабул қилади, деди Соғлиқни сақлаш ва ижтимоий ҳимоя вазири ўринбосари Шодихон Джамшед.\nФарзандлари сони бештагача етадиган оилаларнинг болаларни боқа олиши имконияти, сафари давомида камида «уч ёки тўрт исми» бўлган болаларнинг руҳий ҳолати ва шахсини аниқлаштириш масаласи ҳукуматни ташвишга солмоқда, деди у.\nҲукуматнинг расмий маълумотларига кўра, 2014 йилдан бери Тожикистоннинг 1900 га яқин фуқароси Сурия ва Ироққа борганбўлиб, уларнинг тахминан 300 нафари ўша ерда ҳалок бўлган деб ҳисобланади.


26 январь куни Ўзбекистонда қандай об-ҳаво кузатилади? | Qalampir.uz\n26 январь куни Ўзбекистонда қандай об-ҳаво кузатилади?\nБу қизиқ\t25 Январь 14:30 8190\nГидрометеорология хизмати маркази эртага, 26 январь куни Ўзбекистонда кутилаётган об-ҳаво ҳақида маълумот берди.\nТошкент шаҳрида ҳаво ўзгариб туради, ёғингарчилик кутилмайди. Шамол шарқдан 3-8 м/с тезликда эсади. Ҳарорат кечаси 3-5° совуқ, кундузи 4-6° илиқ бўлади.\nҚорақалпоғистон Республикаси ва Хоразм вилоятида ҳаво ўзгариб туради, ёғингарчилик кутилмайди. Баъзи жойларга туман тушиши мумкин. Шамол шарқдан 7-12 м/с тезликда эсади. Ҳарорат кечаси 3-8° совуқ, кундузи 2° совуқ-3° илиқ бўлади.\nБухоро ва Навоий вилоятларида ҳаво ўзгариб туради, ёғингарчилик кутилмайди. Баъзи жойларга туман тушиши мумкин. Шамол шарқдан 7-12 м/с тезликда эсади. Ҳарорат кечаси 3-8° совуқ, кундузи 3-8° илиқ бўлади.\nТошкент, Сирдарё, Самарқанд, Жиззах вилоятларида ҳаво ўзгариб туради, ёғингарчилик кутилмайди. Баъзи жойларга туман тушиши мумкин. Шамол шарқдан 7-12 м/с тезликда эсади. Ҳарорат кечаси 3-8° совуқ, кундузи 3-8° илиқ бўлади.\nҚашқадарё ва Сурхондарё вилоятларида ҳаво ўзгариб туради, ёғингарчилик кутилмайди. Баъзи жойларга туман тушиши мумкин. Шамол шарқдан 7-12 м/с тезликда эсади. Ҳарорат кечаси 0-5° совуқ, кундузи 7-12° илиқ бўлади.\nАндижон, Наманган, Фарғона вилоятларида ҳаво ўзгариб туради, ёғингарчилик кутилмайди. Баъзи жойларга туман тушиши мумкин. Шамол шарқдан 5-10 м/с тезликда эсади. Ҳарорат кечаси 3-8° совуқ, кундузи 2-7° илиқ бўлади.\nРеспубликанинг тоғли ҳудудларида ҳаво ўзгариб туради ёғингарчилик кутилмайди. Баъзи жойларга туман тушиши мумкин. Қор кўчиши хавфи бор. Шамол шарқдан 7-12 м/с тезликда эсади. Ҳарорат кечаси 7-12° совуқ, кундузи 3° совуқ-2° илиқ бўлади\n30 Июль 08:27 49897\n31 Июль 13:36 43923\n30 Июль 16:43 32165\n30 Июль 16:56 31597\n30 Июль 13:35 27328


Расман: Коронавирусдан шу кунгача 614 киши вафот этди\n17 май 2022, Тошкент вақти: 22:41\nКоронавирусдан соғайганлар сони 74789 кишига етди.\nСоғлиқни сақлаш вазирлигининг 30 декабрда маълум қилишича, 29 декабрь ҳолатига кўра, Ўзбекистонда коронавирус инфекцияси қайд этилганлар сони 76 985 нафарни ташкил қилди.\n29 декабрь куни коронавирусга чалинган 1 нафар бемор вафот этди. Бу билан ўлганлар сони 614 нафарни ташкил қилмоқда.\nБироқ коронавирусдан ўлим ҳолатлари юзасидан мустақил статистикани олиб бораётган "Дарё" нашри камида 631 бемор вафот этганини ёзди.\nКоронавирусдан соғайганлар сони 74789 кишига етди ва соғайиш кўрсаткичи 98 фоизни ташкил қилмоқда.\nАйни пайтда касалхоналарда даволанаётган 1582 нафар бемордан 165 нафари оғир, 32 нафари эса ўта оғир аҳволда.


Жиззах вилоятининг инвестиция лойиҳалари Президентга тақдим этилди\n16 Fevral 10:52 / Published in Иқтисодиёт\nЖиззах вилоятидаги инвестиция лойиҳалари Президентга тақдим этилди\nКеча, 2021 йил 15-феврал куни Президент Шавкат Мирзиёев Жиззах вилоятида амалга ошириш учун шаклланган инвестиция лойиҳалари режалари билан танишди.\nДавлатимиз раҳбарига жорий йилда вилоятда амалга оширилиши режалаштирилган 515 та лойиҳа тўғрисида маълумот берилди. Ушбу лойиҳаларнинг умумий қиймати 35,5 трлн. Уларни амалга ошириш натижасида йилига умумий ишлаб чиқариш ҳажми 25 триллион сўм бўлган янги корхоналар, шунингдек, қарийб 23 минг иш ўрни яратиш кутилмоқда. 264 миллион долларлик импорт ва 311 миллион долларлик товар экспортини ошириш имкониятлари пайдо бўлади.\nЖиззах вилоятида қурилиш материаллари саноати, автомобилсозлик ва тўқимачилик саноати ҳамда қишлоқ хўжалиги катта имкониятларга эга. Лойиҳаларни ишлаб чиқишда ушбу йуналишлар «драйверлар» деб белгиланади.\nШундай қилиб, қурилиш материаллари саноатида 8 та лойиҳани амалга ошириш режалаштирилган. Буларга базалт толаси ва ундан турли хил материаллар ишлаб чиқариш киради. Бугунги кунда ушбу лойиҳа учун 723 миллиард сўмлик ер участкаси ажратилди. Компания жорий йилнинг учинчи чорагида ўз фаолиятини бошлаши ва 205 та иш ўрни яратиши кутилмоқда.\nШунингдек, юқори сифатли цемент, бетон плиталар, арматура, металл сеткани ишлаб чиқариш бўйича истиқболли лойиҳалар тақдим этилган.\nШунингдек, автомобилсозлик соҳасида бир қатор лойиҳалар режалаштирилган. Шундай қилиб, микроавтобуслар, тижорат транспорт воситалари ва юк машиналарини ишлаб чиқариш лойиҳаси ички бозор учун катта аҳамиятга эга. Завод жорий йил охирига қадар фойдаланишга топширилиши ва 500 кишининг иш билан таъминланиши режалаштирилган.\nЖиззах шаҳрида тўқимачилик комплексини яратиш лойиҳаси маҳаллий хомашёни чуқур қайта ишлаш ва аёллар бандлигини оширишда муҳим ҳисса бўлади. 39 миллион долларлик иншоотнинг қурилиши шу йилнинг ёзида бошланади, келгуси йил ишлаб чиқарилиши режалаштирилган.\nТоғли ҳудудларда доривор ўсимликларни етиштириш, қайта ишлаш ва экспорт қилиш — бу захиралардан бири, улардан фойдаланиш зарурлигини давлат раҳбари таъкидлади. Бугунги кунда мамлакатимизда ушбу соҳага ихтисослашган 7 та кластер мавжуд. Хусусан, «BMB Trade Group» кластери Бахмал туманида заъфарон етиштириш ва қайта ишлашни ривожлантирмоқда. Қиймати 30 миллион доллардан зиёд бўлган лойиҳа натижасида 200 киши иш билан таъминланади.\nЧорвачиликни ривожлантириш, паррандачилик, гўшт ва сут маҳсулотларини қайта ишлаш, ипак мато ишлаб чиқариш бўйича қатор лойиҳалар намойиш этилди.\nТақдимот давомида ушбу лойиҳаларни иқтисодий самарадорлиги ва молиялаштириш манбалари, инфратузилмани қўллаб-қувватлаш масалалари кўриб чиқилди.\nПрезидент Шавкат Мирзиёев Жиззах вилоятининг салоҳияти улкан эканлигини ва яна кўплаб йирик лойиҳаларни амалга оширишга имкон беришини таъкидлади. Тўқимачилик ва тайёр маҳсулотлар ишлаб чиқаришда маҳаллийлаштиришни чуқурлаштириш, янги ўзлаштирилган эрларда талаб қилинадиган мева-сабзавот экинларини етиштириш орқали озиқ-овқат хавфсизлигини таъминлаш ва фойдали қазилмаларни қазиб олишга хорижий инвестицияларни жалб қилиш бўйича чора-тадбирлар кўриш тўғрисида кўрсатма берилди.\nTagged under: ЖИЗЗАХ ВИЛОЯТИ, ИНВЕСТИЦИЯ, ИНВЕСТИЦИЯ ЛОЙИҲАСИ, МИРЗИЁЕВ, ПРЕЗИДЕНТ\nДушанбе ва Тошкент савдо ҳажмини оширишга келишиб олдилар\nТожикистон ва Ўзбекистон автобус йуналишларини тиклашни режалаштирмоқда


Хўжандда 34 киши Ўзбекистон Исломий Ҳаракатига аъзоликда айбланмоқда - BBC News O'zbek\nImage caption Тожикистонда тақводорлик кучаяр экан, ҳукумат мустақил диний фаолиятдан ўзига катта хавф кўра бошлаган\nШимолий Тожикистонда Ўзбекистон Исломий Ҳаракатига аъзоликка оид айбловлар билан 34 киши маҳкамага тортилмоқда. Бошланиши кутилган жараён озодликда юрган айрим айбланувчилар ва баъзи ҳимоячилар келмагани учун сешанба кунига қолдирилган.\nХабарларга кўра, маҳкама Хўжанддаги муваққат ҳибсхоналардан бирида ёпиқ тарзда ўтиши режаланган.\nҚўйилаётган қатор айбловлар орасида ноқонуний қуролли гуруҳ тузиш, миллий, ирқий ва ё диний асосда низолар уйғотиш, Тожикистондаги мавжуд тузумни зўрлик билан ўзгартиришга даъват каби ҳатти-ҳаракатлар келтирилмоқда.\nБу шахслар шимолий Тожикистонда бир қатор жиноятларга қўл урган дейилади. Хусусан, Қайроққумдаги муваққат ҳибсхонага ҳужум қилиш, Конибодом ва Исфара шаҳарларида милиция ходимларига қуроли ҳужум қилиб, уларни ўлдириш ҳамда яралаш каби ҳаракатлар қайд этилаётир.\nҲимоячи Файзинисо Воҳидованинг билдиришича, бу шахслар бир пайтлар Ўзбекистон ёки Туркистон Исломий Ҳаракатига аъзо бўлишган, аммо ҳозир мазкур ҳаракатдан узоқлашиб кетганлар.\n"Уларга тўнкалаётган қотиллик ва қуролли ҳужумларни эса аслида Ўзбекистон Исломий Ҳаракатининг шимолий Тожикистондаги раҳбарлари ва фаол аъзолари содир этишган" - дейди Файзинисо Воҳидова.\nАйбланувчиларнинг барчаси Исфара шаҳри ва унинг атрофидаги қишлоқлардан. Баъзилари Тожикистонда, айримлари эса қўшни мамлакатларда ҳибсга олинган.\nҚатор айбланувчиларнинг қариндошлари эса ўз яқинлари ҳеч бир жиноятга қўл урмаган, деб урғулашади.\nИккинчи йирик маҳкама\nХўжандда бошланаётган ушбу жараён Ўзбекистон Исломий Ҳаракатига оид Тожикистонда кечаётган иккинчи йирик маҳкамадир.\nЎтган йил декабрида аксар шимолий тожикистонликлардан иборат 53 киши Ўзбекистон Исломий Ҳаракатига аъзолик айблари билан бир умрлик ва ё узоқ йиллик қамоқ жазоларига ҳукм этилгандилар.\nЎшанда маҳкамага тортилганлар Тожикистонда содир этилган илк худкушлик ҳужумини ташкиллаштиришга ҳам алоқадорликда кўрилган. Хўжанддаги ҳужумда 3 нафар милиция ходими ҳалок бўлган, ўттизга яқин киши жароҳат олганди.\nКузатувчиларга кўра, Ўзбекистон Исломий Ҳаракати аъзолари Тожикистонда фуқаролар уруши даврларида пайдо бўлишган.\nУлар ўз пайтида Тожик ҳукуматига қарши курашган мамлакат шарқидаги мухолиф кучларга ёрдамга ўтишганди. Кейинчалик уларнинг ёнига қатор тожикистонликлар ҳам бориб қўшиладилар.\nТожикистонда фуқаролар уруши тугаши ортидан эса бу ҳаракат аъзоларининг бир қисми Афғонистонга ўтиб кетган, бир қисми Тожикистонда қолган.


08 март 2021, Тошкент вақти: 12:06\nШу куннинг ўзида М.Аҳтисаари Ўзбекистон ташқи ишлар вазири Содиқ Сафоев ва Марказий сайлов комиссияси раиси Бўритош Мустафоев билан учрашди.\nЕХҲТ вакилининг С.Сафоев билан учрашуви чоғида Марказий Осиё, хусусан, Афғонистондаги вазият, минтақада тинчликни барқарорлаштиришда мазкур ташкилотнинг ўрнига оид масалалар муҳокама қилинди.\nБ.Мустафоев билан бўлиб ўтган учрашувда эса мамлакатда ўтказиладиган парламент сайлови ва унга тайёргарлик масалаларига эътибор қаратилди.\nМ.Аҳтисаари парламент сайловида қатнашаётган бешта партиянинг бирортаси мухолиф фикрларни кўтариб чиқиши билан мақтана олмаслигига тўхталди.\n“Агар аҳвол шундай бўлса, бўлажак сайлов ҳозирги ҳукуматни қўллаб-қувватлашга қаратилган ички машқ бўлиб қолмайдими? Ўзбекистонда мухолифатдаги ҳақиқий партиялар йўқ эмас, бор. Лекин улар рўйхатга олинмаяпти”, деди ЕХҲТ вакили.\nБ.Мустафоев бу эътирозларга жавоб берар экан: “Сайловда қатнашаётган партияларнинг фаолияти уларнинг ўз ички иши. Партияларни рўйхатга олиш билан Адлия вазирлиги шуғулланади. Бу икки масала ҳам МСКга алоқадор эмас”, деди.\nМ.Аҳтисаарининг сўзларига қараганда, Ўзбекистонда сайлов жараёнига жуда катта техник тайёргарлик кўрилмоқда. Лекин сайловда мухолифатдаги партиялар қатнашмаётгани, мамлакатда ҳақиқий мустақил оммавий ахборот воситалари йўқлиги ЕХҲТда ташвиш уйғотяпти.\nБ.Мустафоев ЕХҲТ вакилининг ОАВ ҳақидаги фикрини рад этиб, мамлакатда юзга яқин нодавлат ОАВ фаолият кўрсатаётганини айтиб ўтди.\nУчрашув чоғида М.Аҳтисаари мустақил номзодларни рўйхатга олиш жараёнининг бориши билан қизиқди.\nБ.Мустафоевнинг билдиришича, шу кунгача Ўзбекистон бўйича 60 га яқин ташаббус гуруҳи тузилган ва улар рўйхатдан ўтмоқда.\nМСК раиси мустақил номзодларни рўйхатга олишда чекловлар бўлмаслигини таъкидлади.


Синдзо Абэ тўртинчи муддатга қайта сайланишини истисно этди\n15:44 / 12.01.2020\nЯпония бош вазири Синдзо Абэ 2021 йил сентябрда ваколатлари тугагандан кейин ўз лавозимида қолишни режалаштирмаяпти. Унинг айтишича, у Япония Либерал-демократик партияси етакчиси лавозимига номзодини қўйиш ҳақида “умуман ўйламаяпти”.\n“Менда умуман бундай фикр йўқ”, деб айтган Абэ NHK телеканалига берган интервьюсида. Абэ жорий йилда парламентнинг қуйи палатасини тарқатиб, навбатдан ташқари сайловлар ўтказиши мумкинлиги ҳақида ОАВда тарқалган хабарни шу тариқа рад этган.\nБош вазир ваколатларининг узайтирилишини Либерал-демократик партия ва ҳукуматнинг кўпчилик аъзолари қўллаб-қувватламоқда. Япония ҳукмрон партияси низомига кўра, унинг етакчиси уч мартадан кўпроқ қайта сайлана ва 9 йилдан кўпроқ ўз лавозимни эгаллай олмайди. Абэ эса партия раиси лавозимига 2012 йилда сайланган.\n2019 йил сентябрда Япония бош вазири ўз ҳукуматида катта кўламли ўзгартиришлар амалга ошириб, унинг таркибини ёшартирган эди. Ҳукуматнинг янги аъзоларидан бирортаси Абэ 2021 йил истеъфога кетгандан кейин унинг ўрнини эгаллаши кутилмоқда.


Хоразмлик қиз янтоққа тарвузни пайвандлаш усулини кашф этди\nХоразмлик қиз янтоққа тарвузни пайвандлаш усулини...\n29.05.2018 19:55 0 2029\n«O‘zLiDeP» Хоразм вилоят Кенгаши томонидан «Ёш инновациячи» кўрик-танловининг вилоят босқичи ўтказилди.\n— Танловда ёнтоқ ўсимлигига турли хил полиз экинларини пайвандлаш бўйича ишлаб чиққан лойиҳам билан қатнашдим, – дейди танловнинг 1-ўрин соҳиби Сотимпошша Одамбоева. — Ёнтоқ ўсимлигининг илдизи 20 метргача ер остига етиб бориши туфайли унда инсон организми учун керакли бўлган кўплаб минераллар мужассам. Шу боис, ёнтоқ ўсимлигига полиз эканларини айрим турларини пайвандлаш усули билан маҳсулотлар етиштиришни йўлга қўйдим ва буни тарвуз, қовоқ маҳсулотларида синаб кўрдим. Ҳозирча натижа ёмон эмас. Лойиҳам яхши самара берди.\nМаданият 17/04, 16:21\nТехнология 04/04, 15:19\nТехнология 03/04, 11:24\n«Биз – бир жамоа, биз – бир оиламиз» (фото)


Ўзбекистон ҳарбий делегацияси Уралга борди – КУН УЗ\nГлавная / Жамият / Ўзбекистон ҳарбий делегацияси Уралга борди\nAnvar 27.02.2018\tЖамият Comments Off on Ўзбекистон ҳарбий делегацияси Уралга борди 14 Показы\nЎзбекистон Республикаси Қуролли кучлари делегацияси Марказий ҳарбий округ жанговар тайёргарлиги билан танишиш учун Екатеринбургга келди. Бу ҳақда 27 февраль, сешанба куни округ қўшинлари қўмондони ёрдамчиси полковник Ярослав Рошчупкин хабар берди.\n«Тошкент ҳарбий округи қўшинлари қўмондони генерал-майор Баҳодир Қурбонов бошчилигидаги ҳарбий делегация Уралга Марказий ҳарбий округ жанговар тайёргарлиги ва кундалик фаолиятини ташкил этиш тажрибаси билан танишиш учун ташриф буюрди. Екатеринбургда меҳмонлар МҲО қароргоҳида бўлиб, ҳарбий-ҳаво кучлари ва ҳаво ҳужумидан мудофаа 14-армияси қўмондонлиги билан ҳам учрашишди», – дея айтиб ўтди Рошчупкин.\nУнинг қўшимча қилишича, яқин кунларда меҳмонлар Челябинск вилоятида жойлашган 90-танк бўлинмасида ишини давом эттиради.\nБаҳодир Қурбонов Урал ҳарбий\t2018-02-27\nTags Баҳодир Қурбонов Урал ҳарбий\nПред. Мўмин ёлғончи бўлмайди!\nСледующая АҚШ армиясидаги «жиддий муаммо» ҳақида маълумот берилди


Филлар инсонларни тушунишадими? - BBC Uzbek - Multimedia\nФиллар инсонларни тушунишадими? Сўнгги янгиланиш 14 октябр 2013 - 11:55 GMT\nФиллар инсонларни тушунишадими? Томоша қилишmp4\nАфрикада ўтказилган сўнгги тадқиқотларга кўра, филлар инсон қўл ҳаракатларини тушунишаркан.\nАмерикалик тадқиқотчилар хулосасига қаралса, ақл бобида филлар ҳам от, дельфин, шимпанзе ва итлар қаторидан ўрин олиши мумкин.\nСўнгги йиллари филларда ўта юқори ривожланган ақл ва ҳиссиёт мавжудлиги аниқланганди. Масалан, улар ўз қариндошлари суяклари устидан чиқиб қолишса, бир муддат тўхтаб, суякларни хартумлари билан силашади ва бу ҳаракат қайсидир маънода филларнинг ҳам инсон каби ҳиссиёт ҳамда ақл соҳиби эканини кўрсатади.\nАкулани қон томирларигача кўришни истайсизми?Томоша қилиш01:3705.04.12\nУкраинада жанглар қизиган бир пайтда БМТ 'уруш жиноятлари'дан огоҳлантирмоқда02:15\nДунё дақиқа ичида - 28 июлнинг видеохабарлари01:31\n'Ҳайит куни Ғазода байрамона кайфият йўқ'00:56\nЗулқарнайн даврига тенг ўзбекча қатлама 10:08\nЯна учоқ ҳалокати, яна изтиробда қолган оилалар02:08\nДунё дақиқа ичида - 25 июлнинг видеохабарлари01:30\nҒазо урушининг 'бегуноҳ жабрдийдалари'02:59\nДунё дақиқада: 24 июлнинг муҳим янгиликлари01:06\nҒазода мактаблар 118 минг одамга бошпана бўлди02:01\nРоссияпараст исёнчи ФСБга алоқасини тан олди07:19\nТошкент “хавфли эстремистни” қидирмоқдами?03:23\nРомарио - Жаҳон Кубогини қоралаётган футболчи08:30\n"Россия матбуоти муҳожирларни олабўжи қилиб кўрсатмоқда"06:00\nСловянск бўлгинчилар қувилгандан кейин(none)\nИроқдаги зиёратгоҳлар вайрон этилмоқда(none)\nҲиндистонда чойхўрлик анъанаси (none)\nРоғунга алоқадор янги ҳисобот Тожик ҳукуматига ёқмади(none)


Эркин микрофон - Америкадаги ўзбек ҳикояси\nБугунги қаҳрамонимиз Озодликка Америкадан сим қоққан 33 ёшли Абдуқаҳҳордир. 10 йилдан бери океан ортида яшаëтган бу йигит АҚШ да ўқиган, илм қилган; кун кечириш учун идиш ювиш, пол артиш каби қора ишларни ҳам бажарган.\nАбдуқаҳҳор ҳозирги кунда ўзининг АҚШ Мудофаа вазирлигига хизмат кўрсатувчи хусусий ширкатлардан бирида жиддийгина ишда ишлаётганини айтади.\nОзодликни мунтазам тинглаб борар экан. Ўз ҳаётий тажрибасидан чиқарган Ўзбекистон ва дунё давлатлари борасидаги хулосаларини ўртоқлашиш билан бирга у дастурларимизда кўтарилган баъзи мавзуларга муносабат билдиришни ҳам истади.\nБу пахтадан тикилган кўйлакни киймаган афзал\nУ “Ўзбек болаларининг пахта даласидаги азияти вақтинча, сабр қилсак, бу оғир кунлардан ўтамиз”, деган ўзбекистонликлардан бирига жавобан шундай деди.\n- Мактаб болаларининг пахтада ишлаши ҳақида “Ҳозирча ишлатиб турибмиз. Балки яна уч йилдан¸ беш йилдан кейин ишлатмасмиз” деган нарса қулдорлик давлатларида бўлган бўлса бордир. Африка давлатларида бўлса бордир¸ яна билмадим. Лекин бошқа қайси давлат ўз фуқароларини мажбуран¸ фарқи йўқ у ëш болами¸ қариями¸ ўрта яшарми¸ хоҳлаган ишларига олиб чиқади?\nМен Шимолий Корея ҳақида ҳужжатли фильм кўрдим. Ана ўша ерда шу нарсаларни кўрсатган. Ҳалиги одамга айтмоқчи бўлганим¸ давлатнинг болаларни¸ қарияларни¸ умуман одамларни мажбуран олиб чиқишга ҳаққи йўқ. Унақа пахтанинг кўйлагини кийиб юргандан кўра¸ киймаганимиз яхши¸ дейди Абдуқаҳҳор.\nҚуллик ҳар қандай инсон ғурурини синдиради\nҲозир Америкада истиқомат қилаётган Абдуқаҳҳор, шунингдек, Остона шаҳрида қулликка тушиб қолган 43 ўзбек тақдирига қизиқар экан, уларнинг оғир аҳволини ўзи бошдан кечирган оғир кунларга қиёслади.\n- Ўзини ҳурмат қилган одам бунақа нарсаларга чидамайдику. Наҳотки 43 нафар одам уч-тўрт одамга бас кела олмаса деган гаплар айтилипти. Буларни ҳам тушунаман. Тегиб кетади. Менинг ўзимга ҳам ўзбек сифатида тегиб кетди шу гап. Бизлар билан ишлайдиган психологлар бор. Ўшалар билан гаплашган эдим. Қулчиликда ўтирган одам умуман одамийликдан чиқиб кетар экан. Одамнинг ҳеч қанақа кучи қолмас экан. Минг кучли одам бўлса ҳам уни олиб келиб¸ қул қилиб қўйсангиз¸ у сизни ҳеч нарса қила олмайди.\nЎзим ҳам Америкада юрганимда¸ қулчиликнинг бир учига учраб қолганман. Бизларга ўхшаган келгинди одамнинг қўлида ишлаб қолдим. Пулимни бермади. “Агар яна мендан пул сўрайдиган бўлсанг¸ иммиграцияга бериб юбораман” деди. Алам қилди. Лекин нима ҳам қила олардим? Иммиграцияга бериб юбораман¸ деган куни қочиб кетишга мажбур бўлдим. Бу Америкада. Қозоғистонни қўяверинг. Буни айтса бўладими ëки йўқми¸ лекин вақти келганда мозорда бир ҳафтами¸ икки ҳафтами яшаган пайтимиз ҳам бўлди. Қўлимда билетим бор эди. Қайтиб кетмоқчи ҳам бўлдим. Лекин ўйладим. Агарда қайтиб кетадиган бўлсам¸ ҳаëтга ютқазиб қўйган бўлардимда. Вақти келганида¸ ўзим танлаб бораман. Ҳаëт мажбурлагани учун эмас¸ дейди Абдуқаҳҳор.\n“Қулликка тушиб қолган киши ўта заифдир, қуллик ҳар қандай кишининг ғурурини синдиради”, дейди ўзидан ўтган ва шу кунларда минглаб ўзбекистонликлар бошидан ўтаётган қисматдан хулоса қилаётган ўзбекистонлик Абдуқаҳҳор.\nИроқ ва Ўзбекистон чегарачилари ўхшаш экан\nАбдуқаҳҳор, аввал айтганимиздек, ҳозир АҚШ Мудофаа вазирлигига хизмат кўрсатувчи ширкатлардан бирида ишламоқда.\nАбдуқаҳҳор ҳар куни, ҳар қадамда учратган янгилик, воқеа-ҳодисани беихтиёр ўзи соғиниб яшайдиган Ўзбекистонга қиёслар экан. У яқиндагина хизмат вазифаси боис ўзи дуч келган ана шундай воқеалардан бирини сўзлаб берди.\n- Яқинда мен Ироққа бориб келдим. Ўша ерда бир нарсага ҳайрон қолдим. Американинг¸ Европа давлатларининг ривожланганлигига¸ Ўрта Осиë ва Араб давлатларининг бир бирига ўхшашлигига қойил қолдим. Яхши маънода эмас. Базада ишлаб юрганимизда бир базасини ироқликларга бўлиб берадиган бўлди. Америка томонда нима қонун бўлса¸ худди шу қонунлари бор. Машинада юрадиган бўлсангиз ҳам берилган тезлигидан ўтиб кета олмайсиз. Тезлигидан ўтиб кетсангиз¸ бир ойнинг ичида бориб пулини тўлаб қўй¸ деб қўлингизга қоғоз беради. Энди базанинг Ироқ томонига ўтдик. Илк кўзим тушган нарсани Ўзбекистонникига ўхшатдим. Қонун постда турган бошлиққа қараб ўзгаради. Хўп¸ деса¸ хўп¸ йўқ¸ деса¸ йўқ. Бир жойдан ўтадиган бўлдик. КПП дейдими нима дейди. Ўша ерда турган майорми кимдир ўшани топиша олмаяпти. Мени чақирди. Борсам¸ худди ўзимизникига ўхшаган танча¸ бемалол ухлаб ëтишибди. Уларни уйғотишга ҳаракат қилишди. Улар шундоқ қаради-да¸ бўлди ўтавер¸ деди. Кўрдингизми¸ қонун бор¸ лекин уни ушлаб қолиш йўлга қўйилмаган¸ дейди Абдуқаҳҳор.\nХориждаги ёшларга тош отманг!\nҲозир Америкада истиқомат қилаётган Абдуқаҳҳор ўзга юртга 10 йиллик меҳнатини сарфлаган. Бу давр мобайнида текинга ишлаб қуллик азобини, қабристонларда яшаб, хўрлик азобини тортган. Бунинг орасида эса илм қилган. Бугун яхшигина хусусий ширкатда ишламоқда.\n“Ана шундай қийинчиликларни бошдан кечирган ва бугун қайсидир даражаларга эришган ўзбек ёшлари Америкада сероб, аммо, уларнинг ҳаммасини қалбида бир оғриқли нуқта бор”, дея ҳикоясини давом эттиради Абдуқаҳҳор.\nУнга кўра, хориждаги аксарият иқтидорли ўзбек ёшларини “сизни улғайтирган юртдаги қийинчиликлардан қочиб кетдингиз”, дея тез-тез отиладиган таъна тошлари қийнайди.\n- Яхши жойларда ишлаëтган¸ армияларда хизмат қилаëтган ўзбекларни биламан. Америкада Ph. D.(докторлик диссертацияси) ҳимоя қилаëтган ўзбекларни биламан. Одамни сиқадиган нарса шуки¸ шунча нарса қўлидан келадиган ëшларнинг чет элма чет эл юриши. Менга ҳам қўйиб берса¸ эртага Ўзбекистонга кетаман. Шу ерда қилаëтган ишларингни ўша ерда қиласан¸ деса¸ кетамиз. Ҳар биттаси Ўзбекистонни соғинади¸ ўша ерда ишлагиси келади. Докторантурани битирган одам Ўзбекистонга бориб¸ ҳар хил ишлар қилмайдику. Америкада ўқиганимга яраша пул олай дейди. Ўзбекистонда иқтисодий масалаларда қийналганлар келади бу ëққа. Қийинчилик яратган одамнинг сен менинг қийинчилигимдан қочиб кетдинг¸ дейишининг ўзи одамгарчиликка тўғри келадиган нарса эмас. Сизни қамаб қўйсамда¸ овқатингизни бермасдан урсам¸ сўксам. Сиз қочиб кетсангизда¸ мен сиздан хафа бўлсам. Бу энди кулгили нарса¸ дейди Абдуқаҳҳор.\nҲозир АҚШ да яшаётган ўзбек ёшларидан бири — Абдуқаҳҳорнинг ҳикояларини эшитдингиз.\nУ “Эркин микрофон”нинг бугунги қаҳрамони эди.


Остеопороз, анемия ва чойдан воз кечишни талаб қиладиган бошқа касалликлар - Daryo\n09:59, 25.01.2022 10180\nОстеопороз, анемия ва чойдан воз кечишни талаб қиладиган бошқа касалликлар\nЧой соғлиқ учун жуда фойдали, аммо баъзи касалликлар туфайли ундан воз кечиш янада яхши.\nЧойнинг кўк ва қора навлари бир хилда фойдали ҳисобланади. Дарҳақиқат, у юрак-қон томир тизимининг ҳолатига ижобий таъсир кўрсатадиган, қонда шакар даражасини назорат қилиш, метаболизмни тезлаштириш ва ҳатто ёшга боғлиқ когнитив бузилишлар хавфини камайтиришга ёрдам берадиган фойдали антиоксидантларга бой. Шифокорлар кунига икки ёки уч стакан иссиқ ичимлик ичишни тавсия қилади, аммо баъзи сурункали ва ҳатто ўткир касалликлар мавжуд бўлганда, чойдан воз кечиш яхшироқдир. Бу қайси касалликлар эканини қуйида билиб олинг.\nБуйракларда тош бўлса\nКўк чойда жуда кўп оксалотлар – оксалат кислотаси тузлари мавжуд. Агар ушбу ичимлик мунтазам равишда ичилса, тузлар организмда тўпланиб, буйрак ёки ўт пуфагида тош пайдо бўлишига олиб келиши мумкин. Агар бу касалликдан азият чексангиз, кўк чой ичиш вазиятни ёмонлаштириши мумкин.\nҚора ва кўк чойда мавжуд бўлган теофиллин фосфор кислотаси бирикмасини ишлаб чиқаришни бостириши мумкин, бу эса ошқозон кислотаси секрециясининг ошишига олиб келади. Бу, ўз навбатида, янги яралар пайдо бўлишига ва мавжуд бўлганларнинг ёмонлашишига олиб келиши мумкин.\nЧой, айниқса кўк чой, қаҳвага қараганда кўпроқ кофеинга эга. Бундан ташқари, юқорида айтиб ўтилган теофиллин қўшимча таъсирга эга бўлиши мумкин. Бу моддалар биргаликда мия ярим кортексини фаолроқ ишлатади, бунинг натижасида қон томирлари тораяди, бу эса босимнинг ошишига ва ҳатто тромблар шаклланишига олиб келиши мумкин.\nТўғрисини айтганда, 50 ёшдан кейин ҳамма чой истеъмолини маълум миқдорда чеклаши керак. Бу ёшда кальцийнинг фаол ювилиши туфайли суяклар янада мўртлашади ва чойда мавжуд фтор суякларда тўпланиб, уларни янада заифроқ қилади. Аммо остеопороздан азият чекадиганлар, ёш бўлса ҳам чойдан воз кечиши керак.\nЧой темир молекулаларини организм томонидан сўрилишини бузишга қодир, айниқса, овқатдан кейин дарҳол ичилса. Бундай хулосага 2011 йилда Калифорния университети мутахассислари келган. Шунинг учун, агар камқонлик ташхиси қўйилган бўлса, чой ичишдан воз кечиш ёки ҳеч бўлмаганда овқатдан кейин дарҳол ичмаслик яхшироқдир.\n10 кунлик тўғри овқатланишдан кейин танада қандай ўзгариш юз беради?\n00:23, 17.05.2022 711\n07:30, 15.05.2022 80792\n22:38, 14.05.2022 65763\n07:30 Бугун 62520\n22:30, 15.05.2022 57868


Қўқон шаҳрида ЙПХ ходимини ўз автомобилида судраб кетган ҳайдовчига жазо белгиланди — Sof.uz\n1.03 19:28 236 Жамият\nФарғона вилояти Қўқон шаҳрида ЙПХ ходими талабига бўйсунмай, уни Nexia капоти устида судраб кетган ҳайдовчига нисбатан чора кўрилди. Бу ҳақда «Замон» информацион дастурида хабар қилинди.\nҚайд этилишича, Қўқон шаҳар Фаробий кўчасида хизмат олиб бораётган ЙПХ ходими 3.27 (тўхташ тақиқланади) белгиси таъсири доирасида тўхтаб турган қора рангли Nexia ҳайдовчисидан ҳужжатларини сўраган.\n«Ҳайдовчи қоида бузгани учун маъмурий баённома расмийлаштириб турганимда, у менга нисбатан фаол қаршилик кўрсатди. Машинани устимга ҳайдаганда ўзимни олиб қочишга улгурмай қолдим. Тахминан 50—100 метрларча судраб кетди», – дейди ЙПХ ходими.\nБунинг оқибатида ходим йиқилиб тан жароҳати олган.\n«Ҳужжатим йўқ эди. Ҳужжатимни сўраб келганида машинани олдинга ҳайдашимни айтдим. Машина қаршисига туриб олди кейин мен уни капот устида судраб кетдим», — дейди ҳайдовчи.\nҲайдовчи жиноий ишлар бўйича Қўқон шаҳар суди томонидан Жиноят кодексининг 219-моддаси 1-қисми (ҳокимият вакилига ёки фуқаровий бурчини бажараётган шахсга қаршилик кўрсатиш) билан айбли деб топилиб, кодексининг 60, 61-моддалари (бир неча ҳукм юзасидан жазо тайинлаш, жазоларни қўшишнинг ҳисоблаш қоидалари) тартибида 1 йил 6 ой муддатга озодликдан маҳрум қилинди.\nТайинланган жазо қаттиқ тартибдаги колонияда ўтказилиши белгиланди.\n21.04 09:35 2025\nКеча, 22:38 1986\nКеча, 22:38 1986 Ўзбекистон\nКеча, 19:45 698 Ўзбекистон\nКеча, 19:34 977 Жамият


Энг шарафли уммат: «Имомликнинг фазилати» | Azon.uz - Ахборот-таҳлилий портал\n550 18:04 19.06.2019\nИмом намозни бошладими, ўша намозининг гўзал тартибда мукаммал адо қилинишига кафил бўлди ҳисоб. Бу демак, орқасидан эргашган қавмнинг намози мукаммал ёки нуқсонли бўлишига имом сабабчи бўлади. Имом намозни мукаммал адо этган бўлса, қавмнинг намозини ҳам сақлаган бўлади, камчиликли ўқиса, қавмнинг намозини ҳам камчиликли қилган бўлади. Шу боис Пайғамбаримиз (алайҳиссалом) имомни “зомин” (яъни, кафил) деганлар.\nИмомликнинг бундай масъулияти бўлиши билан бирга, ўзига яраша шарафи, имтиёзи ҳам бор.\nАгар имом намозини гўзал тартибда адо этадиган бўлса, унга орқасидан эргашиб турганларнинг савоби мислича савоб ёзилади.\nАбдуллоҳ ибн Умар (розияллоҳу анҳу)дан ривоят қилинишича, Расулуллоҳ (соллаллоҳу алайҳи ва саллам): “Ким бир қавмга имомликка ўтса, Аллоҳ таолодан қўрқсин. Билсинки, у зомин (кафил)дир ва ўзи зомин бўлган нарсасидан сўралувчидир. Агар намозни гўзал тарзда адо этадиган бўлса, имом учун орқасида эргашган қавмнинг ажри мислича ажр уларнинг ажрларидан бирор-бир нарса камайтирилмаган ҳолатда ёзилади. Агар нуқсонли ҳолатда адо қиладиган бўлса, нуқсонининг зарари имомнинг бўйнига тушади”, дедилар (Имом Табароний ривояти).\nИмомликнинг фазилатларидан бири – имом қиёмат куни мушк-анбарлардан бўлган бир тепалик узра туради. Даҳшатли оғир кун – қиёмат уни қўрқитмайди ва у ҳисоб-китоб ҳам қилинмайди.\nАбдуллоҳ ибн Умар (розияллоҳу анҳу)дан ривоят қилинади, Расулуллоҳ (соллаллоҳу алайҳи ва саллам) айтдилар: “Уч тоифа кишилар бор, улар мушк-анбарлардан бўлган тепаликларда бўладилар. Улар: 1) Аллоҳ таолонинг ҳаққини ва ўз хожаси ҳаққини адо қилган қул; 2) бир қавмга имомликка ўтиб қавм ундан рози бўлган киши; 3) куну тун беш вақт намозга азон айтган муаззин” (Имом Аҳмад ва Термизий ривояти).\nАллоҳ таоло Муҳаммад умматига хос ато этган неъматларидан яна бири “Омин” дейишдир.\n“Омин” деб айтиш “Аллоҳ, дуоларимни ижобат қил” деган маънони билдиради.\nСаййида онамиз Ойша (розияллоҳу анҳа)дан ривоят қилинади, Пайғамбаримиз (соллаллоҳу алайҳи ва саллам) дедилар: “Яҳудийлар сизларнинг салом-алигингизга ва намоздан кейин “Омин” дейишингизга ҳасад қилганичалик бирон-бир нарсага ҳасад қилган эмас” (Ибн Можа ривояти).\nБошқа бир ривоятда Расулуллоҳ (соллаллоҳу алайҳи ва саллам) хузурларида яҳудийлар тилга олинганида у зот: “Яҳудийлар Аллоҳ таоло бизларга ато этган ва у борада яҳудийлар адашган жумага ва Аллоҳ таоло бизларни у сабабидан йўлга бошлаган ва яҳудийлар бу борада адашган қиблага ва бизларни имомнинг орқасида туриб “Омин” дейишимизга ҳасад қилганичалик бошқа бирон нарсага ҳасад қилган эмас!” деганлар (Имом Аҳмад ривояти).\nЯъни, улар Аллоҳ таоло бизларга ато этган жумага ҳасад қилади, Аллоҳ таоло бизларга ато этган қиблага ҳасад қилади ва бизларни имом орқасида “Омин” (яъни, “Дуоларимизни ижобат қил”) деб айтган сўзимизга ҳасад қилади.\nБир ривоятда: “Яҳудийлар динларида зерикканлар ва ҳасадгўй қавм деб таърифланади. Уларнинг ҳасади айниқса мусулмонларнинг қуйида айтиладиган уч амалигадир: биринчиси – саломга алик олиш; иккинчиси – сафларни ўрнига қўйиш (яъни, тўғрилаш) ва учинчиси – мусулмонлар имомларининг орқасида фарз намозларда “Омин” деб айтишлари” (Табароний ривояти).\nБизнинг ҳанафий мазҳабда “Омин” жаҳрий эмас, ичда айтилади.\nПайғамбаримиз (соллаллоҳу алайҳи ва саллам) Аллоҳнинг бу тортиқларидан фахрланар эдилар ва бундай дердилар: “Аллоҳ таоло менга учта хислатни берди: саф тортиб намоз ўқиш, таҳийя (яъни, жаннат аҳлининг саломи) ва “Омин” дейиш. Аллоҳ таоло бу хислатни мендан олдинги пайғамбарлардан биронтасига бермаган, берган бўлса ҳам, Ҳорун (алайҳиссалом)га берган. Мусо (алайҳиссалом) дуо қилганида Ҳорун (алайҳиссалом) “Омин” деб турган” (Ибн Хузайма ривояти).\nАлбатта, намоздан кейин дуо қилинаётган пайтда “Омин” дейиш гуноҳларнинг кечирилиш эшикларидандир.\nПайғамбаримиз (соллаллоҳу алайҳи ва саллам) бундай дердилар: “Агар имом “Ғойрил мағдуби алайҳим валаддооллийн” деса, сизлар “Омин” денглар. Кимнинг “Омин”и фаришталарнинг “Омин”ига тўғри келиб қолса, унинг ўтмишдаги гуноҳлари кечирилади” (Имом Бухорий ва Молик ривояти).\nАлбатта, бу мағфират шомилдир (яъни, кўп нарсани қамраб олади). Масжид аҳлининг барчасини қамраб олади. Бу маънони Имом Насоийдан қилинган ривоят тасдиқлайди: “Кимнинг каломи фаришталарнинг каломига мувофиқ келса, масжиддаги кишиларнинг гуноҳлари кечирилади”.\nАлбатта, бу мағфират ўтмишда ўтган гуноҳларни (яъни, кичик гуноҳларни) ҳам ичига олади. Пайғамбаримиз (соллаллоҳу алайҳи ва саллам): “Агар банда “Омин” деса, унинг бу сўзи осмон ва ер аҳлининг “Омин”ига тўғри келиб қолса, ўтган гуноҳлари (яъни, кичик гуноҳлари) кечирилади”, деганлар.\nДарҳақиқат, Пайғамбаримиз (соллаллоҳу алайҳи ва саллам) “Омин” деб айтган киши дуоси ижобат бўлишининг хабарини берганлар. Яъни, уни мана бундай ифодалаганлар: “"Омин" денглар, Аллоҳ таоло сизларнинг дуоларингизни ижобат қилади”.\nСаҳобаи киром (розияллоҳу анҳум) дуолари сўнггини “Омин” деб тугатишга жуда ҳам ҳарисманд эдилар. Буюк саҳобий Абу Зуҳайр Нумайрий айтадилар: “"Омин" дейиш гўёки бир варақ тагига муҳр қўйганим мисолидадир”. Саҳобалардан кимдир масжидда дуо қилаётган бўлса, унга бундай дейишар эди: “Уни омин деб якунла” (яъни, “Охирига омин муҳрини қўй”) деб эслатишар эди. Яна саҳобалар бундай дейишади: «Биз Расулуллоҳ (соллаллоҳу алайҳи ва саллам) билан бир кеча бирга кўчага чиқдик. Кўчада юрдик ва Аллоҳ таолодан турли нарсаларни ёлвориб сўраётган бир кишини учратдик. Пайғамбаримиз (соллаллоҳу алайҳи ва саллам) унинг дуосига қулоқ солиб турдилар. Кейин: “Агар у хотима қилса, вожиб қилган бўлади”, дедилар (яъни, “хотима ясаса”). Ичимиздан бир киши: “Нима билан хотима ясаса?” деб сўради. Шунда Пайғамбаримиз (соллаллоҳу алайҳи ва саллам): “"Омин" дейиш билан. "Омин" билан дуосига хотима ясаса, вожиб қилган (яъни, дуосининг ижобат бўлиши аниқ) бўлади”, дедилар. Пайғамбаримиз (соллаллоҳу алайҳи ва саллам)дан бу саволни сўраган саҳобий ҳалиги дуо қилиб турган одамнинг олдига бориб: “Эй Палончи, дуоингга “Омин” билан якун яса. Сенга яхшилик башоратини бераман” (яъни, “Ўша дуоларинг ижобат бўлади”), деди (Абу Довуд ривояти).\nБир киши биродарининг дуосига “Омин” деб турса, биродари Аллоҳ томон юзланишига ва дуоси ижобат бўлишига ҳам шерик бўлади.\nПайғамбаримиз (соллаллоҳу алайҳи ва саллам) ҳадисларида бундай деган эканлар: “Кўпчилик бир жойда тўпланганида ичларидан бири дуо қилса, қолганлари “Омин” деб турса, Аллоҳ таоло албатта уларнинг дуоларини ижобат қилади” (Ҳоким ривояти).\nМазкур ҳолатда ким “Омин” деган лафзни айтмайдиган бўлса, дуонинг ижобатидан махрум бўлади.\nПайғамбаримиз (соллаллоҳу алайҳи ва саллам) бундай деганлар: «“Омин” демайдиган одам худди бир қавм билан бирга урушга чиққан-у, қавми ўзаро қуръа ташлаганида урушга қатнашган барчага улуш тегиб унга улуш тегмай қолган кишига ўхшайди. Шунда у: “Менинг улушим қани? Нимага менга ҳеч бир насиба берилмади?” деса, унга: “Чунки ҳамма “Омин” деганда сен “Омин” демадинг”, дейилади» (Абу Яъло ривояти).\nБу ҳадисда Пайғамбаримиз (соллаллоҳу алайҳи ва саллам) “Омин”ни имом билан бирга айта олмай қолган ва имомни кузатиб туриш билан машғул бўлмаган кишини урушга чиққан ва урушда ғолиб бўлганлар орасида ўлжадан улуш тегмай қолган аскарга ўхшатяптилар. Ғазотда ғолиб бўлган аскарлар ўлжаларини тақсимлаш учун бир жойга тўпланадилар ва қуръа ташлаб ўша ўлжаларни ўзаро бўлишадилар. Фақат биргина аскарга қуръа чиқмай қолади ва у надомат қилади, аммо бирон-бир насиба ола олмайди. Қўмондонидан: “Нимага менинг улушим чиқмади?” деб сўрайди. Шунда қўмондони: “Чунки сен сўрамадинг, қолганлар сўраган пайтда, сен индамай турдинг – “Омин” деб айтмадинг”, деб жавоб қилади. Бу ўхшатишдан шундай хулоса чиқарса бўлади, ким “Омин” деса нажот топади, ким “Омин”ни айтмаса нажот топмайди.\nШу учун ҳам Пайғамбаримиз (соллаллоҳу алайҳи ва саллам) саҳобаларни “Омин”ни кўп-кўп айтишга буюрар, “Омин”ни кўпайтиринглар”, дер эдилар (Ибн Можа ривояти).\nУммат ҳадис Мақолалар


22:46 / 20.04.2017\nЯхши китобни чиройли кутубхонада ўқиш — бу, албатта, идеал уйғунлик. 2017 йилда AIA / ALA Library Building Awards танловида одамни лол қолдирувчи 8 кутубхона ғолиб бўлди.\nАмерика архитектура институти (AIA) ва Америка кутубхона ассоциацияси (ALA) билан биргаликда кутубхоналарнинг энг яхши архитектура лойиҳаларини танлаб олди. Бино дунёнинг исталган бурчагида бўлиши мумкин, бироқ архитектор Американинг лицензиясига эга бўлиши керак.\nБостон жамоат кутубхонаси, Марказий кутубхонанинг таъмирлаш лойиҳаси\nБостон жамоат кутубхонасининг марказий филиалини икки йилда қайтадан ташкил этишди. Бино 1895 йилда қурилган тошли бункердан иборат янги қанотга эга бўлди. Эндиликда нурли хона янги майдонга эшик очади.\nКоламбус Метрополитан кутубхонаси, Уайтхолл филиали\nКутубхона Оҳайода, марказий Коламбус туманининг чеккасида жойлашган. Бу нафақат билимлар ибодатхонаси, балки ижтимоий ҳаёт маркази ҳамдир. Бино ичида катта ёруғ майдон бўлиб, жавон тўла китоблар жойлашган. Шунингдек, болалар ва ўсмирлар ҳудуди, очиқ компьютерлар ва сокин хоналар мавжуд.\nБостон жамоат кутубхонаси, шарқий филиал\nШарқий Бостоннинг янги кутубхонасида катталар, ўсмирлар ва болалар учун ҳудудларга бўлинган битта майдон ажратилган. Устунларсиз қурилган тўлқинсимон том қисми ўқиш залида қуёш нури оқимини чеклаб туради.\nЛатвия миллий кутубхонаси\nЯнги кутубхона майдони — 182 минг. м². Унинг вазифаси мамлакатнинг маданий меросини сақлаб, ҳимоя қилиб, оммага тақдим этиш ҳисобланади. Бу ерда архивларни рақамлаштиришга сўнгги технологиялар жавоб беради, бино эса Риганинг энг чиройли қадамжосига айланган.\nНью-Йорк жамоат кутубхонаси, Стэплтондаги филиал, таъмирлаш ва кенгайтириш\nДаставвал бир хонадан иборат бўлган Стэплтондаги кутубхонани кенгайтириш шаҳар ҳаётини яхшилаш учун қўйилган қадамлардан бири бўлди. Бино ёғочдан қурилган бўлиб, унда эски ва янги хоналар бирлашган.\nРоза Ф. Келлер кутубхонаси ва жамоат маркази, Янги Орлеан\nКутубхона Нью-Орлеанда, Бродмур туманида жойлашган. Уни ташкил этишдан кўзланган асосий мақсад - Катрина тўфонидан сўнг қайта тикланишнинг рамзини акс эттиришдир. Шаҳарнинг собиқ мэри бу ерда яшил ҳудудни қолдиришни режалаштирган эди, бироқ аҳоли аввалги кутубхонани қайта қуришни талаб қилди.\nОрегон университетининг Аллан Прайс илмий-тадқиқот маркази кутубхонаси, қайта қуриш/кенгайтириш\nМазкур кутутбхонани лойиҳалаштириш ишларида олийгоҳ талабалари иштирок этишган. Хонага табиий ёруғликни камроқ тушириш мақсадида бино ер остида жойлашган. Босма маҳсулотлар билан банд майдон қисқарган — эндиликда кутубхонада талабалар ҳаётини қўллаб-қувватлаш энг устувор мақсад этиб белгиланган.\nВаринадаги кутубхона, Виржиния\nКутубхона аввал турар-жой бўлган ҳудудда жойлашган бўлиб, биринчи навбатда, маҳаллий ҳамжамиятнинг эҳтиёжларини қондиришга хизмат қилган. Лойиҳа муаллифлари бино атрофидаги ҳудудга тегинмасликка ва деразалардан атроф яхши кўринишига ҳаракат қилишган.\nАрхитектура қурилиш коллежи талабалари орасида КНАУФ комплекс тизимларини қўллаш асосидаги қуруқ қурилиш бўйича 5-ҳудудий касб маҳорати танлови ўтказилди\n19:36 / 01.05.2018\nБухорода Мирзиёев маъқуллаган бозор лойиҳаси бўйича иш пайсалга солинмоқда\n19:20 / 09.04.2018\n“Самарқанд меъмор лойиҳа” ташкилоти ташкил этилди\n11:40 / 05.12.2017


ҚАРҒИШ ҚУРБОНИ ЁХУД ТУТАШ ТАҚДИРЛАР\nМуқаддас Умиджон билан бир - бирига кўнгил қўйиб турмуш қуришди. Янги оила, янги вазият. Албатта ҳар бир қиз янги хонадонга қадам қўяр экан, авваламбор шу хонадонда ейилиб - ёзилиб, турмуш ўртоғи билан бахтли хаёт кечириб, бир этак фарзандларнинг ота - онаси бўлиб, севиб - севилиб бирга қўша - қариш бахтига муяссар бўлишни ният қилса ажабмас. Муқаддас ҳам мана шундай ниятлар билан хонадонга келин бўлди. Ўзининг хушмуомилалигию -одоби, пазандалигию -саранжомлиги билан уйдагилар билан тез тил топишиб ,қайнона -қайнотасини, шунингдек тўртта қайнсингилни хам кўнглига йўл топа олди. Хаётлари биров хавас қилгудай даражада тинч -тотув кечарди. Муқаддас бирин - кетин икки фарзандли бўлди.Қизи Мохира туғилгач Муқаддасни иккита қайнсинглисини фотиха қилишди. Катта қайнсинглиси Нигора Тошкентда яшайдиган акасини уйида бир йилдай яшаб уйга келди. Нигора шундан кейин хар нарсага асабийлашиб йўқ ердан жанжал қиладиган одат чиқарди. Бир куни Нигора жанжалдан кейин ўзини осмоқчи бўлиб оғилхонага киради. Синглиси опасидан хавотир олиб, келавермагач ортидан чиқиб ховлига қараса, Нигора хеч қаерда йўқ. Кўнгли бир нимани сезиб оғилхонага кирса Нигора ўзини осмоқчи бўлиб ипни бошидан ўтказаётганди. Синглиси Малика жон холатда югуриб келиб ипни опасини қўлидан суғуриб тортиб олади. Онаси Нигорани бу ишидан хафа бўлиб: " Бизни ўйламадингми? Бу нима қилганинг? Сенга бир гап бўлса отанг билан мен қандай яшайман. Фарзанд доғини бизга раво кўрма болажоним. Бошқа бундай қила кўрма. Бизни тириклайин гўрга тиқма " ,-дея онаси зор - зор йиғлади. Орадан бироз вақт ўтди. Нигора яна навбатдаги мажорони бошлаган эди. Бу сафарги мажорасининг сабаби синглиси Малика эди. Муқаддас бу галги мажорага аралашди. Нигорани ўз хонасига бошлаб кирди. Қизи Мохира беланчакда ширингина уйқуда ётарди. Улар Мохирага қараб, ассалигини буни, еб қўйгинг келади - я деб аста шивирлаб айтишди.\n— Нигора бугун - эрта турмушга чиқадиган қизсиз. Хадеб жанжал қилаверманг. Хали турмушга чиқсангиз кўрасиз. Синглингизни, уйдагиларни соғинасиз. Соғинган пайти кўролмайсиз. Бу кунларни қадрини билинг.\n— Мени камбағал бир оилага узатишмоқчи, синглимни эса бой оилага.\n— Нигора бу жанжал қилиш учун бир баҳона эмас. Бундай олганда бахт бойликда эмас, пешонага берсин Аллох. Мен акангизга турмушга чиққанимда у ҳам бой эмасди. Мана мени бойликларим, -деб беланчакда ётган Мохирани имлаб, бундай ўйлашингиз нотўғри, -деб Нигорани юпатди. Қиш ойи. Хаво совуқ. Бу гал Нигора акаси Умид хамда Муқаддас билан жанжал қилди. Бу мажорани навбатдагиси бўлса керак деб уйдагилар бундай мажораларга ўрганишган эмасми, эътибор қилишмади. Нигора бу сафар оғилхонага кириб ўзини осади. Уйдагилар оғилхонага кирганда Нигорани тани совуб қолган, бу дунёни тарк қилганди. Ўшанда бу оилани қай аҳволга тушганини тарифлаб беришга қаламим ожизлик қилади. Эндигина ўн тўққиз бахорни қаршилаган, хали хаётга келиб хаёт нималигини билмай, ўз жонига қасд қилган қизини, қора ерга қўйиш ота - она учун фарзанд доғини кўриш осон эмас. Нигора нега мажора жанжал бошлайди-ю, кейин ўз жонига қасд қилишга ошиқади, бу мен учун жумбоқ азиз ўқувчим. Илк маротаба ўз жонига қасд қилмоқчи бўлганида синглиси хаётини сақлаб қолган эди. Балки ўшанда синглиси кириб қолмаганда ўша куни бугунги воқеа содир бўлармиди. Муқаддас Нигоранинг ўлимига сабабчи бўлмасмиди. Нигорани ерга қўйиб келгандан кейин синглиси Малика Нигоранинг ўлимида Муқаддасни айбдор деб билиб, Муқаддасни тилга олиб бўлмас сўзлар билан хақорат қилади. Муқаддас ўзининг айбсизлигини, Нигорани ўзи акаси билан тортишганини қанча айтиб тушунтирмасин файдоси бўлмади. Малика шунда Муқаддасга қараб: " Илохим сени хам фарзандинг ўлсин, мана шу қўлингдаги қизинг опамни ёшига кирганда сени юрак бағрингни доғлаб, сени фарзанд доғида қўйиб кетсин. Онамга ўхшаб қизингни ўлигини қуч ",- деб қарғайди. Муқаддас кўзларидан ёш тўкиб: " Жон Малика қарғишингизни қайтиб олинг. Болажонимда нима айб, қанча қарғишингиз бўлса мана мени қарғанг, аммо боламни қарғаманг. Болам ўлса мен куйсам акангиз мендан ўн чандон ортиғи билан куяди. Қарғаманг Мохирам сизни жиянингиз, қонингиз. Мана мени қарғанг илтимос ",- деб Маликага ёлвориб зор - зор йиғлаб қарғишини қайтариб олишини сўрайди. Мени айбим йўқ, Нигорани хафа қиладиган, ўзини осишга мажбур қиладиган гап хам айтмадим, хеч нарса қилмадим. Икки йилдай Малика Муқаддас билан орани очиқ қилиб гаплашмай юрди. Қайнонаси хам Муқаддасни айбларди Нигорани ўлимида. Муқаддасни ўғли билан ажратаман деганида Муқаддас қайнонасининг оёғига бош қўйиб қўйиб кечирим сўраб ёлворди. Ойижон мени кечиринг гунохкор ожиз бандаман. Қанчалик гунохкор эканлигимни фақат Аллох билади. Аллохим хам гунохкор бандасини кечиради. Жон ойижон фарзандларим невараларингиз хаққи мен ожизани кечиринг. Айбимни тан оламан. Нигора жанжал бошлаганида мен эътибор қилмай уйдан чиқиб кетишим ёки хонамга кириб ўтиришим керак эди. Ишонинг ойижон Нигорани ўзи бошлади. Мен фақат бу жанжал нимага керак сизга. Хар нарсага жанжал қилмай нега тинчгина гаплаша олмайсиз дедим. Айтган гапим шу ойижон. Шу гапни айтмай мен ўлай эдим, бундай бўлишини билганимда умуман хеч нарса демасдим ",- дея ўксиб\n- ўксиб йиғлади. Орадан йиллар ўтди. Муқаддасни учинчи фарзанди ўғли дунёга келди. Малика хам турмушга чиқди. Оилали фарзандли бўлди. Вақт оқар дарёдай ўтар,ўртадаги дил хираликлар унутилди. Мохира мактабни аъло бахоларга тугатиб, коллежда ўқий бошлади. Иккинчи курсга ўтганда озиб тўзиб рангида ранг қолмади. Тез -тез чарчаб қоляпман деб коллежга бормай хам қўйди. Мохирадан хавотир олган Муқаддас\nHayotiy hikoyalar 207 qurboni yoxud\nБулоқ бўйида бир дарахт бор экан. Булоқ эндигина кўз очган, шўх-шўх қайнаб чиқаётган сувлари кичкина ариқча хосил қилган экан. Нихол эса нозиккина, сал шамол ту... Бу воқеани Ҳинд рўзномаларидан бирида ўқидим.100


Украина ҳам 20 йил аввал йўловчи...\n12.01.2020 18:44 0 4789\nТу-154. Фото: «Wikimedia.org»\nЖорий йил 8 январь куни Теҳронда Украина авиакомпаниясига қарашли самолёт ҳалокатга учради. Учоққа минган 176 кишидан (167 йўловчи ва тўққиз нафар экипаж аъзоси) бирортаси тирик қолмади.\nИлк кунларданоқ самолёт уриб туширилгани эҳтимоли кенг муҳокама этилаётган эди. Бу тахмин Канада ва Буюк Британия бош вазирлари томонидан ҳам айтилди. Дунё жамоатчилигининг кучли босими остида Эрон раҳбарияти йўловчи самолёти хато туфайли ҳарбийлар томонидан уриб туширилганини тан олди. Мамлакат раҳбари Ҳасан Руҳоний ҳалок бўлганларга ҳамдардлик билдираркан, узрхоҳлик изҳор қилди. Асосий жабрдийда мамлакатлардан бири – Украина президенти Владимир Зеленский расмий Теҳрондан ўз айбини тўлиқ тан олиш, расман кечирим сўраш, айбдорларни жазолаш ва товон пули тўлашни талаб қилди. Тафтиш-текширув ва айбдорларни аниқлаш жараёни ҳали кўп ойларга чўзилиши аниқ. Негаки, бу ўринда гап 176 инсоннинг хуни ва жиддий ҳуқуқий оқибатлар ҳақида кетмоқда.\n2001 йил 4 октябрь. Россиянинг «Сибир» авиакомпаниясига қарашли Ту-154 учоғи Новосибирскдан Тель-Авивга йўл олади. Аммо учоқдаги 78 кишига (66 йўловчи ва 12 нафар экипаж аъзоси) ўз манзилига етиб олиш насиб этмаган эди. Самолёт Қора денгиз узра ҳалокатга учрайди.\n11 сентябрь воқеаларига ҳали бир ой ҳам ўтмагани сабаб дастлаб теракт версияси кенг муҳокама этилади. Украина ҳарбийлари ҳам ҳалокатга алоқадор эканликларини рад этадилар. Аммо бир неча кундан кейин ойни этак билан ёпиб бўлмаслигига ишонч ҳосил қилган расмий Киев самолёт хато туфайли уриб туширилганини тан олади. Халқаро авиация қўмитаси хулосасига кўра, Ту-154 учоғи Қрим яриморолида ҳарбий машғулот ўтказаётган Украина ҳаво ҳужумидан мудофаа ракетаси билан «бехос» нишонга олинган.\nҲалокат чизмаси. Фото: «ТВ Центр»\nЎшанда Украина президенти Леонид Кучма мамлакат ҳарбийларининг қилмиши учун узр сўраб, мудофаа вазири Александр Кузьмукни ишдан бўшатади. Текширувлар ортидан Украина Қуролли кучларининг уч генерали ҳамда бир қатор зобитлари истеъфога чиқарилади. Аммо уларнинг бирортаси маҳкамага тортилмайди.\n2003 йилда Украина ҳукумати Россия ва Исроил ҳукумати билан битимга асосан (ҳалок бўлганлар ушбу икки давлат фуқаролари эди) вафот этган ҳар бир йўловчининг оиласига 200 минг доллардан товон пули тўласа-да, ҳалокат учун юридик жавобгарликни ўз зиммасига олмайди. «Сибир» авиакомпаниясининг даъво аризалари турли даражадаги судлар томонидан рад этилади.\nЛеонид Кучьма авиаҳалокат ҳақида: «Бундай хатолар бутун дунёда рўй бериши мумкин. Биз бу борада биринчи ҳам, охирги ҳам эмасмиз». Фото: «112.ua»\nТеҳронда ҳалокатга учраган самолёт борасида ҳам шундай вазият кузатилса ажаб эмас. Эрон раҳбарияти жарбдийдаларнинг оиласига товон пули тўласа-да, катта эҳтимол билан юридик жавобгарликни зиммасига олмайди. Негаки, юридик жавобгарликни бўйинга олиш «самолётни атайин уриб туширдик», деб тан олиш билан баробар...


Валюта барқарорлиги, рақобат, нархларни эркинлаштириш. МБ инфляцияни пасайтириш омилларини маълум қилди – Газета.uz\nВалюта барқарорлиги, рақобат, нархларни эркинлаштириш. МБ инфляцияни пасайтириш омилларини маълум қилди\nМарказий банк раиси ўринбосари Беҳзод Ҳамроев 2023 йилда Ўзбекистонда инфляция даражасини 5% гача пасайтириш бўйича асосий йўналишларни санаб ўтди. Улар — миллий валюта барқарорлиги, меҳнат унумдорлиги ва рақобат даражасини ошириш ҳамда нархларни эркинлаштириш.\nLotinchada На русском языке 14 сентябрь 2021, 23:18 Иқтисодиёт\nМарказий банк (МБ) раиси ўринбосари Беҳзод Ҳамроев 13 сентябрдаги матбуот анжуманида Ўзбекистонда инфляция даражасини 5% гача пасайтириш бўйича асосий йўналишлар ҳақида маълумот берди (видео).\nУнинг таъкидлашича, мамлакатда иқтисодий ўсиш макроиқтисодий барқарорлик ва инфляция билан чамбарчас боғлиқ: «Инфляцияни барқарор иқтисодий ўсишдан ажратиб бўлмайди».\n«Шундай экан, аҳоли жон бошига ЯИМни 2026 йилда 2800 долларга ва 2030 йилда 4000 долларга етказиш учун инфляция таргетини 5% даражада таъминлаш вазифаси қўйилган… Айрим иқтисодчилар инфляцияга эмас, иқтисодий ўсишга кўпроқ эътибор қаратиш лозимлигини айтишмоқда. Лекин [иқтисодиётда] бир вақтнинг ўзида ҳам инфляция юқори, ҳам иқтисодий ўсиш бўлса, бундан ҳеч қандай фойда йўқ. Аҳолининг эртанги турмуш даражаси яна кечаги даражада қолаверади», — деди Беҳзод Ҳамроев.\nУнинг сўзларига кўра, аҳоли жон бошига ЯИМ белгиланган кўрсаткичгача ўсиши учун асос меҳнат унумдорлигини ошириш ҳисобланади.\n«Масалан, ҳозир кимдир 10 дона товар ишлаб чиқараётган бўлса, бу кўрсаткични 15−20 донага етказиш учун бизда имконият бор… Агар меҳнат унумдорлигини икки бараварга оширсак, ички бозорда кўпроқ маҳсулотлар пайдо бўлади, рақобат кучаяди. Бу, ўз навбатида, инфляцияни пасайтириш имконини беради», — дея таъкидлади МБ раиси ўринбосари.\nБеҳзод Ҳамроев МБ иқтисодиётда жамғармаларни рағбатлантирувчи пул-кредит сиёсатини олиб боришини айтиб ўтди.\nИккинчи омил — бу бюджет харажатларини оптималлаштириш, таркибий ислоҳотларни амалга ошириш, бюджет тушумларини фақатгина солиқ ставкаларини кўтариш орқали эмас, иқтисодиёт ва бизнесни рағбатлантириш ҳисобига кўпайтиришни ўз ичига олувчи комплекс чора-тадбирларни назарда тутувчи фискал консолидация. Унинг сўзларига кўра, бу ҳам инфляцияни пасайтиришга кучли таъсир кўрсатади.\n«Кейинги йўналиш — нархларни эркинлаштириш, яъни бозор шароитларни яхшилаш. Инфляцияни [пасайтиришнинг] асосида, ўз навбатида, бозордаги рақобат ётади. Масалан, ҳар қандай бозорда сотувчи битта бўлса, у албатта нархларни оширади. Иккита бўлса, улар келишиб олишади. Агар уларнинг сони 10−15 та бўлса, нархлар ҳам пасаяди. Шундай экан, бутун бошли иқтисодиётда рақобатни кучайтириш инфляцияни жиловлашнинг асосий омилларидан бири ҳисобланади», — деди у.\nМБ раиси ўринбосарининг қайд этишича, имтиёзли кредитлар ва кредитлаш жараёнлари босқичма-босқич бозор тамойилларига ўтказилади. Ҳозирги вақтда банкларни трансформациялаш жараёни кетмоқда, 2025 йилгача банк тизимида хусусий банклар активлари улушини жорий 15% дан 60% гача ошириш режалаштирилмоқда.\nБеҳзод Ҳамроев, шунингдек, Ўзбекистоннинг Жаҳон савдо ташкилотига (ЖСТ) аъзо бўлиши масаласига эътибор қаратиб, бу ўрта муддатли истиқболда инфляция ўсишининг олдини олиш имконини беришини қайд этди.\n«Буни Россия, Қозоғистон ва бошқа мамлакатлар мисолида кўриш мумкин. ЖСТга аъзо бўлгандан кейин, албатта, тўлиқ бу омил таъсирида эмас, инфляция маълум даражада пасайиши кузатилган», — дея аниқлик киритди у.\nРегулятор вакилининг таъкидлашича, 5% лик инфляция мақсади Ўзбекистоннинг савдо бўйича йирик ҳамкор давлатларидаги инфляция даражасидан келиб чиқиб танланган. Унинг сўзларига кўра, Қозоғистон, Туркия, Россия ва бошқа мамлакатларда инфляциянинг ўртача кўрсаткичи 4−5% ни ташкил этади.\n«Агар биз инфляцияни улардаги даражага туширсак, бу, ўз навбатида, миллий валютага босимни пасайтиради», — деди у.\nЙил бошида Беҳзод Ҳамроев МБ, Молия вазирлиги прогнози 7−8% ни ташкил этишига қарамай, 2023 йилда инфляция бўйича 5% лик мақсадга етишга ишонишини айтган эди. У энергия ресурслари нархи кўтарилишини кечиктириш 2022 йилга келиб базавий инфляция даражасини пасайтириш имконини беришини қайд этди.